SFMM35 DITERUSKAN TERIMA BANTAHAN - HAZIQ HARAP NETIZEN FAHAM, CARI REZEKI

Umum mengetahui mengenai episod ketiga Separuh Akhir Muzik-Muzik 35 (SFMM35) yang sebelum ditangguhkan selepas penyanyi, pelakon dan pengacara Alif Satar disahkan positif Covid-19.

Terkini, pengumuman episod ketiga SFMM35 bakal berlangsung pada 15 Disember depan. Namun begitu, pengumumkan tersebut bagaimanapun telah mengundang kritikan segelintir netizen yang mahu program itu dihentikan.

Sebagai pengacara program itu, Haziq, 30, berharap netizen memahami pekerjaan penggiat seni yang mahu mencari rezeki. Haziq atau nama sebenarnya Muhammad Haziq Irfan Mohd Hussni berkata, dia menyedari ramai pihak yang bimbang namun mereka mengambil apa yang berlaku sebagai pengajaran.

"Netizen perlu faham, semua artis niat keluar rumah untuk mencari rezeki seperti orang biasa. Ini merupakan sumber pendapatan kami. Kalau tak ada kerja, kami tak ada gaji.

"Kami yang mana terlibat pada malam SFMM35 tak minta pun benda ini jadi dan kami dah lakukan yang terbaik dengan mengikut SOP yang ditetapkan. Apa netizen nak kata, saya tak boleh nak halang.

Klik untuk gambar besar

"Saya faham mereka risau... kami pun bimbang. Tapi kami semua mengambil pengajaran dengan apa yang berlaku dan akan lebih berjaga-jaga lagi lepas ini," kata Haziq.

Sebelum ini, episod SFMM35 yang sepatutnya berlangsung pada 22 November lalu ditunda berikutan penyanyi Alif Satar positif Covid-19 selepas membuat persembahan di pentas program itu.

Semua pihak yang terlibat termasuk penyanyi yang membuat persembahan pada episod pertama dan kedua turut melakukan ujian saringan Covid-19 serta menjalani kuarantin.

Dalam pada itu, penyampai radio Hot FM ini meluahkan rasa syukur keputusan ujian saringan yang dilakukan negatif dan tempoh kuarantin yang dilakukannya sudah tamat pada Khamis.

"Alhamdulillah, tempoh 14 hari dah tamat dan keputusan swab test negatif. Dari hari pertama kuarantin, saya berada dalam keadaan yang sangat baik dan tidak mempunyai apa-apa simptom Covid-19.

"Selama saya kuarantin di rumah, saya memang duduk dalam bilik sahaja, mandi, makan semua dalam bilik dan memang tak pergi mana-mana. Yang saya sedih cuma tak boleh nak dekat dengan isteri dan anak-anak, hari-hari anak saya ketuk pintu bilik sebab dia tahu saya ada dekat dalam," ujarnya.

Sementara itu, Haziq memberitahu tempoh kuarantin itu juga memberi peluang untuk dia berehat seketika daripada kerja: "Ramai yang mesej cakap, dah tiba masa saya rehat sebab dah dua tahun saya tak bercuti. Bagi saya, ini semua aturan baik daripada Yang Maha Esa. Tapi biasa la sebagai ketua rumah, tanggungjawab saya besar.

"Saya tak sabar nak keluar rumah cari rezeki. Lagipun kerja macam saya kalau ada kerja baru ada gaji. Sepanjang tempoh kuarantin itu, saya tak ada la gaji," jelasnya lagi.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU CURANG - SYUK TAK BERENGGANG DENGAN ISTERI, CUBA PERTAHANKAN KELUARGA

Pengacara dan pelawak Shuk Sahar akhirnya tampil menjelaskan dakwaan berlaku curang terhadap isterinya, Rossalennah Natassyiah Asshaferah, selepas sekian lama mendiamkan diri.

Shuk atau nama sebenarnya Mohammad Shukri Mohamed Sahar, 34, mengakui pernah mengenali wanita yang dikenali sebagai Fara Salleh dan isterinya mengetahui tentang perkara itu.

Menurut Shuk, dia dan isterinya sudah berbincang untuk tidak memberi sebarang kenyataan lebih lanjut lagi mengenai isu tersebut kerana fokus utamanya kini hanya keluarga serta kerjaya.

"Saya mengaku yang saya pernah kenal insan terbabit dan isteri pun mengetahui perkara itu. Sebenarnya masalah tersebut sudah lama selesaikan. Tapi saya tak tahu apa niat individu yang menyebarkan perkara itu.

"Saya pun dah berbincang dengan isteri dan ambil keputusan untuk tidak mengulas lebih lanjut. Apa yang berlaku sudah berlalu dan saya nak fokus kepada keluarga serta kerjaya sahaja sekarang ini," kata Shuk.

Sebelum ini, Shuk yang juga penyampai radio Hot FM itu didakwa berlaku curang dan mempunyai hubungan dengan seorang wanita yang dikenali sebagai Fara Salleh. Kisah tersebut menjadi tular pada awal Ogos lalu selepas seorang pengguna di Twitter mendedahkan beberapa bukti.

Klik untuk gambar besar

Malah individu tersebut juga membuat pelbagai dakwaan buruk terhadap Shuk dan Fara. Dalam pada itu, anggota kumpulan lawak Balas ini menjelaskan dia mengambil keputusan untuk berdiam diri ketika itu kerana sedang dalam perjalanan pulang ke kampung untuk menyambut Hari Raya Aidiladha.

Shuk meluahkan rasa syukur kerana hubungannya dengan isteri sentiasa baik malah mereka tidak berenggang sepanjang kontroversi itu hangat diperkatakan.

"Ketika benda itu (isu curang) berlaku, saya dan isteri serta anak dalam perjalanan pulang ke kampung di Pulau Pinang untuk sambut hari raya sebab itu saya ambil keputusan untuk berdiam diri.

"Sepanjang waktu itu, isteri dan saya tak pernah berenggang dan Alhamdulillah, hubungan kami baik saja. Sebagai seorang lelaki, ketua keluarga dan suami... kita tak mungkin lari daripada buat kesilapan.

"Itu keluarga saya dan saya akan cuba pertahankan sampai bila-bila. Saya belajar daripada kesilapan dan akan lebih berhati-hati selepas ini," ujar Shuk yang mendirikan rumah tangga dengan Rossalennah Natassyiah Asshaferah pada 2015 dan dikurniakan dua cahaya mata perempuan.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA LAGI 'DRAMA' - HAFIZ HAMIDUN & ISTERI KINI BERBAIK

Nampaknya, pertelingkahan rumah tangga penyanyi Hafiz Hamidun dan isterinya, Joy Revfa yang baru dibina itu kini sudah kembali jernih apabila masing-masing dilihat sudah berbaik semula, dalam kemaskini terbaru menerusi akaun Instagram semalam.

Demi masa depan rumah tangga, Hafiz dan Joy atau nama sebenarnya Siti Arifah Amin mengambil langkah terbaik iaitu memaafkan kekhilafan pasangan masing-masing dan melupakan apa yang sudah terjadi.

Malah, Hafiz dan Joy sama-sama meninggalkan reaksi positif terhadap status pasangan masing-masing sebagai tanda mereka kini sudah berdamai.

Klik untuk gambar besar

Semoga dengan posting daripada mereka berdua ini, cerita pergolakan yang lalu akan dilupakan. Mudah-mudahan selepas ini Hafiz dan Joy akan lebih matang dalam setiap tindakan.

Kita buang yang keruh dan kita ambil yang jernih. Mana tahu lepas ni ada berita gembira lagi ke daripada Hafiz dan Joy? Siapa tahu kan? Kita hanya merancang, tapi ingat… Tuhan yang menentukan segala-galanya.

www.myartis.com / Sumber: Hafiz Hamidun IG & Joy Revfa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU DENGAN 'MAKCIK PUAKA' - FIZZ FAIRUZ MAHU SELESAI SECARA DAMAI

Masih bersikap terbuka untuk memaafkan pemilik akaun Instagram (IG) 'Makcik Puaka' walaupun cuba memfitnah dirinya, pelakon Datuk Fizz Fairuz berkata dia berharap untuk bertemu sendiri dengan pengendali akaun tersebut biarpun sudah berlanjutan lebih tiga bulan.

"Memang dia ada memuat naik kenyataan maaf pada Instagram Stories namun bukan secara peribadi kepada saya. Saya hanya mahu bersemuka dengan individu yang memegang akaun 'Makcik Puaka' itu. Seboleh-bolehnya, saya ingin menyelesaikan masalah ini secara damai dengan individu tersebut," katanya.

Tambah Fizz atau nama sebenarnya Mohd Fairuz Zainal Abidin ini, kes terbabit masih dalam siasatan peguamnya: "Kes itu bukan senyap tetapi siasatan masih berjalan. Saya hanya menunggu nasihat daripada peguam dan pihak sewajarnya sebelum meneruskan tindakan selanjutnya.

Klik untuk gambar besar

"Sebenarnya saya sudah mengetahui beberapa butiran peribadi seperti alamat kediaman pengendali IG terbabit. Apa yang boleh dikongsikan setakat ini adalah kami tahu dia seorang lelaki," ujarnya yang sebelum ini difitnah oleh pemilik Instagram tersebut dengan mendakwa dirinya adalah lelaki yang dikatakan bergelar Datuk Seri yang ditangkap khalwat bersama pasangannya di Pulau Perhentian beberapa bulan lalu.

Pada 7 April lalu, Fizz memberikan amaran akan mengambil tindakan undang-undang terhadap beberapa individu yang terbabit dengan isu fitnah itu. Fizz dalam pada itu enggan menerima permohonan maaf bertulis daripada pemilik Instagram itu.

Laporan polis sudah dibuat pada 16 April selepas kegagalan 'Makcik Puaka' membuat permohonan maaf seperti yang dituntut dalam tempoh yang telah diberikan. Susulan kejadian itu, pemilik akaun tersebut sudah tidak menggunakan nama 'Makcik Puaka' sebagai identitinya.

www.myartis.com / Sumber & foto: Astro Gempak & Instagram Fizz fairuz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI TUMBUK MATA HANA AZRAA - PU ABU AKUI KINI DALAM PROSES BERCERAI

"Oh mata Hana itu bukan ditumbuk atau dipukul oleh saya mhupun sesiapa tetapi berlaku kemalangan kecil," kata pendakwah bebas, PU Abu Sufyan yang menafikan dirinya telah menumbuk mata isterinya, Hana Azraa hingga lebam seperti yang didedahkan di Instagram baru-baru ini.

Jelas PU Abu, lebam pada mata Hana bukan kerana dipukul sebaliknya berlaku kemalangan kecil. Dalam pada itu, PU Abu memberitahu dia dan Hana belum lagi bercerai sebaliknya sedang menunggu tarikh perbicaraan pada April ini.

"Buat masa sekarang belum bercerai lagi tetapi dalam proses perbicaraan Mahkamah sepatutnya 19 April. Disebabkan PKP dia tertangguh. Apapun doakan yang terbaik," tambahnya.

Untuk makluman, pada April tahun lal, Hana mendedahkan sudah diceraikan PU Abu selepas mendirikan rumah tangga pada Mei 2019. Pasangan itu kemudian dikurniakan seorang cahaya mata lelaki bernama Muhammad Uwais Al-Mateen pada Februari 2020.

Klik untuk gambar besar

www.myartis.com / Sumber & foto: Astro Gempak, Instagram PU Abu Sufyan & Hana Azraa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA DIREMAN - PUTERI BALQIS & IBU JUMPA PAKAR PSIKIATRI BERSAMA POLIS, SEBELUM DISAHKAN HIDAP PTSD

Susulan laporan polis dibuat Puteri Balqis, bapa kepada seorang pelakon remaja perempuan itu ditahan polis kelmarin membabitkan kes serangan seksual, pengabaian dan memiliki bahan lucah.

Ketua Polis Daerah Subang Jaya Asisten Komisioner Wan Azlan Wan Mamat berkata lelaki berusia 43 tahun itu ditahan di Kedah, 2.25 petang semalam. Polis berkata pihaknya turut merampas telefon bimbit dari suspek dan dihantar ke Jabatan Forensik Polis Diraja Malaysia (PDRM) untuk dianalisa.

"Saringan ujian air kencing ke atas suspek adalah negatif serta tidak mempunyai sebarang rekod lampau," jelasnya yang dipetik sebagai berkata kepada Harian Metro.

Suspek dibawa ke Majistret Mahkamah Shah Alam untuk permohonan reman sebelum reman dibenarkan sehingga 12 September ini.

Terdahulu, hangat diperkatakan mengenai pendedahan oleh pelakon berusia 15 tahun itu yang berkongsikan sikap buruk bapanya serta mendakwa di raba oleh bapanya.

Sementara itu, Puteri Balqis dan ibunya Norashikin Mohd Aziz telah dibawa berjumpa dengan pakar psikiatri di sebuah pusat perubatan di Kuala Lumpur semalam selepas membuatkan pendedahan itu, .

Kedua mereka bermalam di wad hospital berkenenaan dan disahkan menghadapi gangguan dan tekanan selepas trauma atau (PTSD). Menurut sumber, Balqis dan ibunya ke hospital bersama pihak polis pemeriksaan dilakukan bagi membuktikan dakwaan Balqis.

"Selepas laporan polis dibuat atas nasihat peguam Aqish (Puteri Balqis) dan ibunya dibawa ke hospital untuk berjumpa pakar psikiatri. Tujuannya adalah untuk membuktikan apa yang dikatakan oleh Aqish itu benar dan penderaan mental yang dialaminya juga benar-benar berlaku.

"Kita pun tidak mahu orang menuduh dia meraih simpati atau mereka-reka cerita. Jadi, dia ke hospital bersama dengan polis," kata sumber.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAREZ, PELAJAR KEDUA TERSINGKIR DARI AF2014

Meskipun alunan Akademi Fantasia 2014 (AF2014) agak kurang menyengat, namun rasanya masih ramai yang ambil tahu mengenai perkembangan program terbitan Astro ini.

Dan semalam, Farez atau nama sebenarnya Muhammad Fareezuan Adnan yang menyampaikan lagu ‘Awan Nano’ nyanyian asal Hafiz Suip menjadi pelajar kedua tersingkir.

Dia yang berada di kedudukan terendah sejak minggu lalu, kecundang apabila namanya diumumkan tersingkir apabila mendapat peratusan undian terendah.

Selain Farez, pelajar yang turut mendapat undian terendah selepas konsert adalah Nina dengan peratusan undian sebanyak 4.76 peratus dan diikuti dengan Zarif iaitu 4.4 peratus.

Manakala pelajar yang mencatatkan undian tertinggi adalah Azwan, 26 peratus, Firman, 15.86 peratus dan Aman dengan 10.34 peratus.

Konsert ketiga AF2014 ini juga dimeriahkan dengan persembahan juara-juara AF yang lalu iaitu Mawi, Zahid, Faizul, Mila dan Hazama di permulaan konsert.

Selain itu pelakon Izzue Islam turut hadir memberikan kejutan buat Ziha yang meminati aktor tersebut dengan menjadi ‘model’ semasa pelajar tersebut membuat persembahan.

Dengan penyingkiran Farez, kini tinggal 10 orang pelajar yang akan meneruskan perjuangan mereka.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


KEK GANTUNG ZAHIRAH & AIMAN CURI TUMPUAN: "IDEA TIGA TAHUN LALU..."

Perkahwinan pasangan Zahirah Macwilson dan Aiman Hakim Ridza telah berlangsung dengan meriah sekali baru-baru ini. Apa yang mencuri tumpuan ramai adalah kek gantung yang berbentuk lampu chandelier pasangan yang pernah digandingkan bersama dalam drama 'Curi-Curi Cinta' itu.

Pada upacara memotong kek, kedua-dua mempelai nampak terkejut apabila kek perkahwinan diturunkan dan bentuknya dalam keadaan terbalik. Dihasilkan pereka kek, Lily & Lola Cakes yang sering menghasilkan kek untuk majlis perkahwinan selebriti dan idea kek gantung atau chandelier cake ini mengambil masa selama tiga tahun.

Setelah tiga tahun, akhirnya pemilik Lily & Lola Cakes merealisasikan idea itu semasa majlis resepsi pasangan Zahirah dan Aiman. Menurut pemiliknya, Lily Osman, 28, proses pembuatan kek tersebut tidaklah terlalu sukar namun apa yang mencabar ialah proses untuk menggantung kek setinggi lapan tingkat itu.

"Idea nak buat kek gantung ini sudah difikirkan sejak tiga tahun lalu cuma kami mencari majlis yang sesuai. Rezeki saya dan Zahirah apabila kebetulan semuanya konsep ini kena dengan majlis mereka, jadi kita realisasikan idea itu.

Klik untuk gambar besar

"Kek itu dihasilkan dalam masa seminggu tapi nak menggantung yang agak sukar dan mengambil masa lebih sejam. Ia perlu dipastikan benar-benar kukuh supaya tak jatuh kerana graviti dan memerlukan beberapa orang untuk menggantungnya.

"Macam mana teknik kita buat supaya kek itu kukuh dan tidak jatuh? Itu ada caranya! Apa pun mujurlah pihak perancang perkahwinan, Mahligai Creative banyak membantu dan memudahkan proses persiapan di dewan tersebut," katanya kepada mStar.

Sebelum itu, menerusi laman Twitter, tular beberapa keping foto dan video kek perkahwinan pasangan pelakon tersebut. Ia menarik perhatian netizen apabila kek tersebut yang disangkakan lampu candelier turun dari atas semasa upacara memotong kek.

Menerusi status yang dimuatnaik, Lily & Lola Cakes berkata, pengantin perempuan langsung tidak menyedari kewujudan kek unik itu sebelum sesi memotong kek berlangsung: "Pengantin perempuan tak sedar akan kewujudan kek itu yang tergantung di bahagian siling sepanjang majlis berlangsung. Ia umpama satu magis apabila diturunkan untuk sesi memotong kek," tulisnya.

Kek unik berperisa vanila itu dihasilkan tujuh tingkat secara menurun dari bahagian terbesar berada di tingkat paling atas, manakala bahagian paling kecil di bahagian bawah. Secara tak langsung, ia menampakkan kek itu disusun secara terbalik dan kelihatan seperti lampu chandelier gergasi yang mewah.

Ditanya mengenai harga, Lily berkata setiap kek memiliki harga berbeza mengikut kepada bajet dan permintaan pelanggan. Bagaimanapun, dia tidak menolak rekaan kek sedemikian boleh mencecah harga puluhan ribu ringgit.

"Kek perkahwinan Zahirah itu tak boleh nak dedahkan harga kerana perjanjian dengan pelanggan kami. Sebenarnya, harga untuk setiap kek berbeza dan ia tertakluk kepada saiz, rekaan dan material yang akan digunakan. Untuk kek yang lebih kurang macam itu harga mungkin boleh mencecah puluhan ribu... tapi semuanya mengikut kepada bajet dan permintaan pelanggan.

"Apabila kek ini viral secara tidak langsung dapat membuka mata orang ramai mengenai bakat orang Malaysia... kalau nak tahu pembuat kek di Malaysia pun boleh hasilkan kek dengan rekaan yang unik dan mencabar," ujarnya yang memulakan perniagaan Lily & Lola Cakes bersama adiknya, Alya Osman sejak beberapa tahun lalu.

Pada Khamis (20 Februari 2020) lalu, pasangan pelakon tersebut selamat disatukan sebagai suami isteri dengan hanya sekali lafaz dan majlis resepsi telah diadakan pada Jumaat (21 Februari 2020).

www.myartis.com / Sumber & foto: mStar, Harian Metro, Instagram Lily & Lola Cakes / Zahirah Macwilson

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"REZEKI SAYA BERSUAMIKAN LELAKI MUDA" - TERSINGGUNG DIKATA MACAM IBU ANAK, JASMIN HAMID MINTA NETIZEN JAGA ADAB

Pelakon Jasmin Hamid yang sudah enam bulan mendirikan rumah tangga itu meluahkan rasa tersinggung apabila terdapat segelintir netizen yang masih melemparkan kata-kata hinaan dengan menyamakan dia dan suaminya, Nazmir Abd Rahim seperti ibu dan anak.

Jasmin atau nama sebenarnya Jasmiah Abdul Hamid, 48, yang berkahwin dengan pengurusnya Nazmir Abd Rahman, 36, pada November lalu itu mengakui kata-kata tersebut sedikit sebanyak melukakan hatinya.

"Tolonglah jaga adab, ini suami bukan anak saya! Rezeki saya bersuamikan lelaki muda. Saya terkilan ada beberapa komen netizen yang kata kami macam ibu dan anak sehingga ada yang kata tidak sesuai kerana nampak muda sangat. Ada juga yang ingat suami saya mata duitan yang hanya mahukan duit saya.

"Yang lebih dahsyat orang kata saya lupa diri dah tua tapi taste pada orang muda, kata-kata itu menyinggung perasaan saya dan suami," tuturnya yang dipetik sebagai berkata kepada mStar.

Klik untuk gambar besar

Pelakon drama '7 Hari Mencintaiku 3' ini berkata, komen negatif sedemikian hanya merosakkan emosi dan jika ia berlarutan pihaknya tidak akan teragak-agak untuk mengambil tindakan undang-undang.

"Perkara ini tidak boleh didiamkan dan jika saya lihat mereka masih lagi komen seperti itu, saya akan ambil tindakan yang sepatutnya," ujarnya.

Dalam pada itu, Jasmin turut mendoakan orang lain yang belum bertemu jodoh agar dipermudahkan urusan dan segera bertemu temu teman hidup. Dia juga menasihatkan wanita lain yang mengalami nasib yang sama agar mempertahankan hak mereka untuk bahagia.

"Semoga Allah kirim jodoh yang baik-baik buat sesiapa yang masih belum bertemu jodoh. Saya juga menasihatkan wanita senasib dengan saya agar mempertahankan hak anda sebagai seorang isteri. Percaya dengan rezeki Allah dan kuatkan semangat kerana semua orang berhak untuk bahagia," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'CIKGU' SYAFI AF DAPAT HIDAYAH

Bertambah seorang lagi selebriti yang kini sudah bertudung iaitu Cikgu Syafi atau nama sebenarnya Syafizawati Sharif, 35. Syafi yang pernah mengendalikan Akademi Fantasia (AF), sebagai Guru Persembahan Vokal bagi membimbing para pelajar dalam mendapatkan lenggok suara yang betul nampaknya seperti sudah menemui hidayah.

Untuk info, Syafi memegang Certificate of Teaching (CT ABRSM - UK) (Introduction to Instrumental & Vocal Teaching  - UK), Diploma in Music (National Arts Academy 2001), Grade 8 Vocal (ABRSM) 2000 (Associated Board of the Royal School of Music (UK), Grade 8 Theory of Music (ABRSM) 1997 (Associated Board of the Royal School of Music (UK) dan Grade 8 Pianoforte (ABRSM) 1997 (Associated Board of the Royal School of Music (UK).

Klik untuk imej besar...

Dia kini menjadi Pengetua dan Pengarah untuk Shafi Vocal School. Shafi Vocal Studio yang telah mula beroperasi pada November 2007 dan mempunyai lesen yang diluluskan oleh ABRSM (UK) dan disokong oleh Kementerian Pelajaran Malaysia.


ISTERI FAHRIN AHMAD SELAMAT BERSALIN 'BABY BOY'

Tahniah diucapkan buat pelakon Fahrin Ahmad dan isterinya, Elena Eleas atas kelahiran bayi sulung mereka sekitar jam 4.15 petang semalam di KPJ Damansara Specialist Hospital.

Berita gembira tersebut dikongsikan oleh Fahrin yang menimang cahaya mata lelaki menerusi laman Instagramnya.

"Alhamdulillah, alhamdulillah, alhamdulillah. Baby boy selamat dilahirkan secara normal, 4.05 minit petang, Khamis, 29 September 2016," luah Fahrin yang ternyata meluahkan rasa syukur dengan perkara berkenaan.

Apa yang pasti, berita gembira tersebut ternyata disambut dengan doa yang baik dan juga sokongan daripada peminat terhadap pasangan tersebut.

Dalam kenyataan Fahrin sebelum ini, dia sememangnya teruja dengan kehadiran insan baru dalam keluarganya itu.

Semoga kehadiran cahaya mata sulung di dalam keluarga Fahrin Ahmad dan isteri akan terus memberikan sinar bahagia selain turut dilimpahkan rezeki.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


3 KALI LAFAZ - SHAHROL SHIRO SAH BERGELAR SUAMI BUAT KALI KE-2

Akhirnya, Shahrol Shiro mengakhiri zaman dudanya apabila sah bergelar suami kepada Anna Danisha atau nama sebenarnya Nor Farhanah Syamimi dengan tiga kali lafaz. Mereka berdua bernikah hari ini di Dewan Jemerlang, Intan Wilayah Selatan (IKWAS), Kluang, Johor.

Difahamkan, majlis persandingan bagi pihak perempuan akan diadakan esok manakala bagi sebelah pihak lelaki pula akan diumumkan oleh Shahrol pada bulan Julai.

Untuk makluman, Shahrol mempunyai seorang anak lelaki bernama Adam hasil perkahwinannya terdahulu.

Tahniah diucapkan!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


PANDU KERETA SATRIA NEO - ZARINA ANJOULIE DEDAH PERNAH DITERTAWA ORANG

Pelakon Zarina Anjoulie menerus laman Instagram miliknya telah mendedahkan yang dia pernah ditertawa orang kerana hanya memandu kereta Proton Satria Neo, namun dia langsung tidak memperdulikan tohmahan tersebut.

Menurut Zarina beliau menganggap ia merupakan satu-satunya kereta kegemarannya hingga kini meskipun telah lama menggunakannya: "Bila Anju pandu kereta ini orang gelakkan Anju 'eee artis bawak satria je'," tulisnya.

Tambah Zarina, beliau difahamkan tidak akan meninggalkan kereta tersebut. Hal ini kerana, kereta itu dianggapnya bagai bayinya sendiri. Zarina bagaimanapun mendedahkan beliau juga turut mempunyai kereta lain namun masih setia dengan proton satrianya kerana banyak jasa kereta berkenaan telah sumbangkan ketika susah senang hidupnya.

Klik untuk gambar besar

Perkara itu dikongsi Zarina di laman Instagram miliknya. Menerusi entri berkenaan Zarina memuatnaik foto keretanya yang dikhabarkan mahu dicat semula. Posting yang mendapat ribuan tanda suka itu dihujani pelbagai reaksi daripada para pengikutnya.

Menjengah ke ruangan komen, warganet seakan mengecam tindakan pihak tidak bertanggungjawab yang mentertawakan Zarina susulan memilik kenderaan berkenaan. Bagaimanapun, tindakan Zarina itu dipuji netizen kerana masih mengekalkan sikap rendah diri dan tidak menunjuk-nunjuk hartanya. Malah menganggap Zarina bagai selebriti contoh yang tidak cepat melupakan asal usulnya.

Untuk rekod, Zarina sebelum ini mendapat perhatian netizen kerana berani bersuara berkenaan isu yang terjadi di Malaysia. Malah tindakan Zarina membantu golongan yang memerlukan susulan pandemik COVID-19  tempoh hari juga dipuji netizen dan mengagumi peribadi Zarina yang tidak berkira dalam melakukan kerja amal.

www.myartis.com / Sumber & foto: Beautifulnara & Instagram Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISAR KHALED BERSYUKUR IBU SEMBUH DARIPADA WABAK

"Ya Allah terharu sangat hari ni dapat happykan mama. Mama baru lepas pulang daripada maeps serdang dan bebas daripada Covid-19. Terima kasih ya Allah. Kau memberi Peluang untukku menjaga ibuku @mama_aisar," tulis pelakon dan personaliti media sosial, Aisar Khaled yang meluahkan rasa syukur yang tidak terhingga kepada Allah SWT kerana telah memberikan kesembuhan buat ibunya daripada wabak Covid-19.

Menurut Aisar, ibu yang terpaksa menjalani tempoh kuarantin di Pusat Kuarantin dan Rawatan COVID-19 (PKRC), Taman Ekspo Pertanian Malaysia Serdang (MAEPS) kini telah pun dibenarkan pulang ke pangkuan keluarga. Katanya lagi, dia turut menyifatkan kesempatan tersebut sebagai peluang baginya untuk terus berbakti buat ibunya itu.

Kisah tersebut dikongsikan oleh pemilik akaun Youtube, Aisar Khaleed Channel itu menerusi sebuah hantaran yang dimuat naik di laman Instagram. Video berdurasi hampir satu minit itu turut memaparkan kejutan yang dibuat oleh Aisar bagi menyambut kepulangan ibunya itu.

Dikesempatan itu juga, Aisar turut menyeru kepada semua pihak untuk sentiasa menghargai kedua orang tua selagi diberikan kesempatan.

Klik untuk gambar besar

"Seorang ibu tak mengira berapa nilai yang kita beri mereka cuma ingin anaknya hargai dan berada di sisinya. Hargailah mereka selagi ada berilah pakaian, makanan dan semuanya terbaik untuknya. Moga kita sama-sama ke syurga Ameen," jelasnya lagi.

Meninjau di ruangan komen, rata-rata netizen turut menzahirkan rasa gembira selain turut mendoakan agar ibu Aisar segera diberikan kesembuhan seperti sedia kala.

"Anak-anak syurga Allah sayang. - "Aku pula yang menitiskan air mata. Wow, Aisar, good job. - "Gembirkanlah ibu bapa beforw it's too late. - "Seronok tengok. Semoga Aisar, mama dan semuanya terus kuat. Amin," antara reaksi-reaksi netizen di laman Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 PHOTO RAYA -  BILA NANA AF HAMIL 22 MINGGU

Gambar menghitung hari Nana AF atau Nana Mahazan yang mengandung 22 minggu. Raya ni tentunya membuat Nana kuat makan memandangkan dia kini 'makan berdua' berbanding kebiasaan.

Ya la... makan-makan juga Nana, jangan sampai muntah sudah! Heh.

Klik untuk imej besar...


BILA FIZZ FAIRUZ KORBAN 7 EKOR LEMBU, SIMBOLIK MAHU TUJUH ORANG ANAK

"Sembelih tujuh ekor lembu sebab saya mahu tujuh orang anak. Emak saya mempunyai sembilan orang anak, saya nak 'lawan' tetapi tidak larat pula. Jadi, cukuplah sekadar tujuh orang, insya-Allah.

"Untuk raya haji tahun ni, saya tidak balik kampung kerana mak saya ada di sini dan kami sekeluarga akan menyembelih tujuh ekor lembu di sini. Saya boleh katakan raya haji tahun ini adalah raya paling meriah.

"Korban bagi saya ialah pengorbanan seorang ibu buat anak-anak. Ibu sanggup melakukan apa saja untuk anak-anak demi menunaikan tanggungjawab sebagai seorang ibu.

"Jujurnya saya terharu melihat apa yang dikorbankan selama ini. Kalau anda duduk serumah dengan saya, anda boleh lihat bagaimana dia (isteri) berkorban setiap hari. Banyaklah pengorbanan yang dilakukan."

Klik untuk gambar besar

Demikian jelas pelakon Fizz Fairuz dimana dia melakukan ibadah korban dengan menumbangkan tujuh ekor lembu, sempena Aidiladha tahun ini.

Kata Fizz, jumlah tujuh ekor lembu itu sebagai simbolik kepada hasratnya untuk menambah tiga lagi cahaya mata menjadi tujuh orang.

Setakat ini, Fizz dikurniakan empat cahaya mata perempuan, Afrina Arianna, 7, Afrina Aurora, 5, Afrina Ayra, 4 dan Nur Afrina Aisyah, 2, hasil perkahwinan dengan pelakon Almy Nadia.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIMINTA KEMBALI: "JIKA MEREKA (RAIHAN) TIDAK SUDI, KITA PERLU FAHAM" - NAZREY

"Saudara-saudaraku sekalian, move on. Jika mereka (Raihan) tidak sudi, kita perlu faham. Nazrey adalah Nazrey, memang pernah menganggotai Raihan... masa tersebut dah berlalu. Kita sudah semakin dewasa dan tua, berlapang dada adalah jalan terbaik. Kita mukmin... qada' dan Qadar adalah dari Allah...

"Marilah kita melihat segala yang baik-baik sahaja... InsyaAllah," demikianlah kata bekas anggota kumpulan Raihan, Nazrey Johari yang meminta agar peminat berhenti berharap untuk melihatnya kembali menyanyi dengan kumpulan nasyid terkenal itu.

Nazrey, 47, berkata zaman bersama Raihan sudah berlalu dan dia kini mempunyai perjalanan hidup sendiri. Permintaan agar Nazrey kembali menganggotai Raihan semakin tinggi selepas lagu 'Sesungguhnya 2019' nyanyian Alif Satar dan kumpulan nasyid itu mendapat tempat di hati peminat.

Klik untuk gambar besar

Dalam perkembangan lain, Nazrey juga menjelaskan akan mengadakan persembahan Jelajah Nazrey Johari pada Ogos untuk mengumpul dana pembangunan sekolah tahfiz kendaliannnya di Ranau, Sabah: "InsyaAllah saya akan mengadakan siri jelajah selama satu bulan di semenanjung sekitar Ogos ini. Jelajah bertujuan untuk menampung dana bagi maahad tahfiz fasa dua kendalian saya di Ranau, Sabah.

Nazrey mengundurkan diri darpada kumpulan Raihan itu pada 2006 bagi memberi tumpuan kepada kegiatan dakwah. Raihan mencipta sejarah apabila album Puji-Pujian menjadi album terlaris di Malaysia dengan jualan melebihi satu juta unit.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE - LINDA ONN 'SAH NIKAH KERABAT RAJA' 27 DISEMBER INI

Update - dikemaskini:

Teka-teki akhirnya terjawab apabila Linda Onn, 36, mengesahkan akan mendirikan rumah tangga dengan seorang 'kerabat diraja' pada 27 Disember ini.

Artikel terdahulu:

4 PHOTO - LINDA ONN & FAMILY

Linda atau nama sebenarnya Rozlinda Onn awalnya telahpun mendaftarkan perkahwinan mereka di pejabat agama Johor Bahru.

Majlis nikah dikatakan bakal berlangsung di kampung halaman deejay popular itu sementara majlis resepsi pula akan diadakan di Kuala Lumpur.

Bagaimanapun berkata, majlis pernikahan itu akan diadakan secara tertutup dan hanya dihadiri oleh ahli keluarga terdekat kedua-dua belah pihak sahaja. Untuk persiapan, dia sudah memohon cuti daripada Suria FM bermula 26 Disember hingga 6 Januari depan.

Tooth drilling session kata Linda...

"Ya, tarikh itu benar dan dia seorang kerabat. Maaf, saya tak boleh bercerita lanjut buat masa ini.

"Sekarang apa yang penting buat yang wajib (nikah) dulu. Insya-Allah, kalau tak ada aral melintang resepsi akan menyusul selepas majlis nikah," katanya ringkas.


SAH ANA RAFFALI NIKAH 25 FEBRUARI 2012

Penyanyi Ana Raffali atau nama sebenarnya Ana Nur Hidayah Mohd Raffali, 26, akhirnya mengesahkan yang beliau akan bernikah dengan Ahmad Aznaim Abdullah (Naim), 30, pada 25 Februari ini di Masjid Al-Hidayah, Taman Melawati, Kuala Lumpur.

Sebelum pernikahan, satu acara bertunang akan diadakan pada pukul 10.30 pagi disusuli majlis akad nikah sejam kemudian yang akan disempurnakan oleh bapanya, Mohd Raffali Mod Nor.

Sementara majlis resepsi pula akan diadakan pada hari sama sejurus lepas akad nikah juga di masjid Al-Hidayah.

Menurut Ana, beliau melakukan majlis persandingan di masjid bukan kerana masalah kewangan, tetapi kerana keluarganya mahu majlis tersebut dirai dalam suasana sederhana dan berkat.

"Keluarga Naim telah merisik saya pada awal bulan Disember 3012 dan kedua-dua belah keluarga menetapkan 25 Februari ini sebagai tarikh hari bahagia kami.

"Nak diikutkan kami ingin berkahwin pada hari lahir Naim pada 24 Februari kerana dia mahu kami dinikahkan sebelum umurnya menginjak 30 tahun.

“Kemudian, apabila difikirkan semula, tak apalah, sehari selepas itu pun tidak ada masalah," kata Ana dipetik sebagai berkata dalam sidang akhbar di PNB Darby Park, di sini, sebentar tadi.

“Saya rasa debaran kahwin lebih besar daripada AJL. Dugaannya lebih besar daripada kontroversi tahun lepas. Makna perkahwinan pada saya ialah satu perkongsian hidup daripada dua sahabat baik.

"Kami bermula sebagai kawan karib, saya mengelarkan dia sebagai teman jiwa saya. Saya menghargai kejujuran dia untuk memperisterikan saya. Saya mengharapkan dia akan sentiasa berlaku jujur, sentiasa sabar,” tambah Ana menceritakan serba sedikit mengenai bakal suaminya.

Menceritakan lebih lanjut mengenai perkahwinan itu, katanya pihak perempuan akan menerima sebanyak tujuh dulang hantaran berbalas sembilan. Namun tambahnya wang hantaran tidak akan diberikan kepada pihak perempuan sebaliknya hanya menerima mas kahwin yang belum ditentukan jumlahnya.


FASHA SANDHA BERI 'HINT': "BERLIMA.... INSYAALLAH"

Menerusi laman Instagram, pelakon Fasha Sandha telah memuatnaik gambarnya bersama suami, pelakon Aidil Aziz dan anak-anaknya, Putra Rayfal Ramli, 6, dan Putri Raysha Jemyma, 4, serta memberi bayangan bahawa dia kini sedang hamil dengan kapsyen yang ditulis: "Berlima.... #insyaallah,".

Biarpun berita tersebut sudah boleh dihidu peminat sejak beberapa minggu lepas, Fasha, 35, bagaimanapun memilih untuk tidak memberi sebarang kenyataan. Namun begitu, tindakannya memuatnaik foto tersebut dalam Instagram sebentar tadi telah menguatkan lagi spekulasi kehamilan pelakon drama 'Lara Aishah' itu.

Rata-rata netizen mengucapkan tahniah kepada Fasha dan mendoakan agar dia diberikan kesihatan yang baik dan kandungan kali ini menjadi. Selepas keguguran ketika usia kandungannya hampir enam minggu pada bulan Jun lalu, sejak kebelakangan ini ada khabar angin mengatakan Fasha kembali hamil, selepas salah satu foto yang dimuatnaik di akaun Instagram menampakkan bahagian perutnya kelihatan seperti ada 'baby bump'. Namun, pelakon wanita itu tidak memberikan sebarang kenyataan.

Untuk makluman, Fasha yang mendirikan rumah tangga kali kedua bersama Aidil pada Mac tahun ini pernah mengalami keguguran ketika usia kandungan mencecah enam minggu. Fasha pernah berkahwin dengan ahli perniagaan, Rizal Ashram Ramli, pada 2012 namun bercerai pada 2016. Jika berita ini benar, tahniah kami ucapkan kepada Fasha. Semoga segala urusan dipermudahkan.

Klik untuk gambar besar

www.myartis.com / Sumber & foto: Kosmo, Beatifulnara, Instagram Fashas Sandha & Aidil Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YA... TIADA KASUT SEBAB SAYA MISKIN" - ATILIA JAWAB TEGURAN TAK JAGA KEBERSIHAN, YOGA BERKAKI AYAM DI PASAR RAYA

Baru-baru ini, penyanyi Atilia Haron telah berkongsi satu video dimana dia melakukan senaman yoga dengan tidak memakai kasut dan memegang makanan di sebuah pasar raya. Perkara tersebut telah mengundang pelbagai reaksi netizen di laman Instagram. Tindakan yang dianggap tidak mementingkan kebersihan itu telah mengundang kebimbangan netizen memandangkan negara masih belum bebas dari wabak Covid-19.

Bagaimanapun, Atilia atau nama sebenarnya Raja Putri Atilia Raja Haron, 46, menjelaskan dia membuka topeng muka buat sementara untuk melakukan senaman tersebut dan turut membeli barang yang dipegangnya.

"Saya ada mask. Saya buka sekejap dan letakkan ia di leher. Ya... tiada kasut sebab saya miskin. Pegang barang sebab saya suka coklat itu dan saya beli. Saya rasa ia pegang dan beli. Is that okay? Hanya orang yang lakukan yoga akan faham," kata Atilia membalas salah satu komen netizen.

Klik untuk gambar besar

Video yang dikongsikan Atilia di laman Instagram miliknya itu kini mendapat lebih 11,000 tontonan dan 70 komen pengikutnya. Dalam pada itu, anak kepada penyanyi legenda Salamiah Hassan itu turut memberitahu dia memahami keadaan pandemik telah menyebabkan segelintir masyarakat terpaksa hidup dalam kesusahan.

Bagaimanapun, penyanyi lagu 'Bahagiaku' itu tidak mempunyai sebarang niat untuk menyinggung perasaan mana-mana pihak dengan memuat naik video tersebut: "Pandemik telah menyebabkan kesusahan dalam kehidupan segelintir masyakat. Apa yang saya lakukan untuk meringankan suasana.

"Jika perkara ini menyinggung perasaan awak, saya tiada niat untuk berbuat demikian. Terima kasih kerana memahami dan have a good day," ujar Atilia yang juga menegaskan dia sudah mendapat kebenaran daripada pengawal keselamatan yang menjaga pasar raya itu untuk membuat rakaman.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANA DANIELLE DEDAH PERNAH 'NAIK HANTU' BILA KAWAN INDIA DIEJEK 'KELING'

"Astaga. Ini membuatkan saya sangat marah. Saya ada ahli keluarga sendiri yang memanggil kawan India saya dengan perkataan ini (keling) dan saya 'naik hantu' kat situ juga sebab saya berasa terhina bagi pihak dia," kata pelakon Diana Danielle menerusi muat naik Insta Story miliknya.

Sejak kebelakangan ini hangat diperkatakan mengenai kes menimpa Allahyarham Zulfarhan apabila akhirnya tertuduh sudah pun dijatuhi hukuman oleh mahkamah selepas didapati bersalah.

Terkesan dengan kes tersebut, baru-baru ini isteri kepada pelakon Farid Kamil itu berkongsikan kisah peminatnya yang pernah dibuli di Insta Story. Apa yang menjadi perhatian, seorang peminat berkongsikan pengalaman dirinya pernah diejek 'keling' dan busuk ketika zaman sekolah.

Klik untuk gambar besar

Terkejut dengan pendedahan berkenaan, Diana turut berkongsi pengalaman rakan Indianya juga turut berdepan perkara sama satu ketika dahulu. Katanya, dia tidak hanya berdiam diri dan 'naik hantu' ketika itu kerana dia merasakan terhina bagi pihak rakannya itu.

Dalam perkongsian lain, Diana turut menitipkan pesanan jika dibuli sehingga melibatkan fizikal dan diugut, mangsa perlu segera membuat laporan polis.

"Kalau guru tak bertindak, cari ibu bapa. Kalau ia makin teruk dan dah jatuh jenayah (keganasan fizikal, diugut dan sebagainya) buat laporan polis. Jangan biarkan mereka teruskan, mereka tak ada hak ke atas kita," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN DADAH - TONY EUSOFF BOLEH DI PENJARA HINGGA 10 TAHUN

"Saya mengakui kejadian yang berlaku tiada sebab lain kecuali atas kecuaian dan sikap tidak matang diri sendiri.

"Saya juga sedar tindakan itu boleh memberi pengaruh negatif kepada umum, terutama golongan generasi muda, dan saya amat menyesalinya. Dengan itu, saya reda dan bersedia untuk menerima hukuman yang mungkin dijatuhkan sekiranya disabitkan dengan kesalahan," demikian kata Tony Eusoff menerusi Facebook miliknya.

Malah Tony Eusoff juga sedar perbuatannya memiliki dadah campuran ganja boleh memberi kesan buruk kepada peminat, terutama golongan muda.

Tony atau nama sebenarnya Anthony Joseph Anak Hermas Rajiman, 38, bagaimanapun reda dengan segala kemungkinan yang bakal berlaku selepas didakwa memiliki dadah terkawal Kelas A, Akta Penyalahgunaan Dadah Singapura.

Pelakon kelahiran Sarawak itu didakwa memiliki paket yang mengandungi tidak kurang daripada 4.56 gram cebisan bahan sayuran yang dianalisis dan didapati mengandungi campuran ganja.

Foto: Tony FB

Beliau didakwa memiliki bahan terlarang itu di balai ketibaan bas Penguasa Imigresen dan Pusat Pemeriksaan (ICA) di Pusat Pemeriksaan Tuas pada 12 Mac lalu. Jika disabit kesalahan, Tony akan dipenjara sehingga 10 tahun, didenda sehingga S$20,000 (RM57,622) atau kedua-duanya sekali.

"Saya berjanji atas nama Tuhan tidak akan persiakan peluang yang ada. Hikmah daripada kejadian ini, saya mahu manfaatkan untuk bertaubat serta membetulkan diri ini demi keluarga, rakan dan peminat yang disayangi. Doakan saya," tambah Tony

Sementara itu, pelakon dan penerbit, Datin Seri Tiara Jacquelina yang merupakan rakan baik Tony turut memberi kata-kata semangat menerusi akaun Instagram miliknya.

"Selamat hari lahir Tony. Kamu seorang pelakon yang berdisiplin dan rendah diri serta boleh diharap tanpa perlu bersikap Diva.

"Bukan senang untuk seseorang mengaku kesalahannya dan saya bangga dengan kenyataan yang kamu beri. Saya tak boleh bayangkan perasaan kamu sekarang, tetapi saya tahu kamu menyesal dengan apa yang terjadi. Saya doakan kamu yang terbaik," ujarnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RAGAM RAMADAN

Nampak pelik pulak juadah Berbuka ni. Kalau tak bagi tahu ia ikan pari bakar, tentu kita garu kepala.. 😂

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REEN RAHIM LULUH HATI LIHAT RUMAH IBU BAPA BOCOR DILIMPAHI AIR, NYARIS POKOK KELAPA HEMPAP

"Allahuakbar, hancurnya hati... niat tahun ini memang simpan duit sebab nak renovate rumah Umi sebab paling takut jadi macam ini. Sudah tertulis jadi macam ini, mungkin ini buatkan saya lagi nak kerja kuat simpan duit untuk buat rumah Umi elok-elok. Doakan Umi dan abah kuat okay.

"Patut hari ini Reen bawa mereka jalan-jalan tapi confirm balik ni Reen kena 'bersilat' kemas rumah," tutur pelakon Reen Rahim yang luluh hati apabila melihat keadaan rumah ibu bapanya yang bocor dilimpahi air selain pokok kelapa di halaman rumah tumbang akibat angin kuat.

Reen atau nama sebenarnya Noreen Ashikin Abdul Rahim, 34, berkata, dia sudah menyimpan hasrat untuk menaik taraf rumah tersebut namun tidak menyangka kejadian itu menimpa keluarganya.

Menerusi video yang dikongsikan menerusi laman Instagram pada Khamis, dapat dilihat air menitis memasuki rumahnya di beberapa bahagian seperti ruang tamu dan dapur. Tidak hanya itu, rumah ibu bapa pelakon berkenaan juga hampir dihempap pokok kelapa yang tumbang akibat angin kuat.

Klik untuk gambar besar

Dalam pada itu, Reen memberitahu kejadian tersebut akan membuatkan dia berazam untuk bekerja lebih keras bagi mengumpul wang bagi membaiki rumah tersebut.

Perkongsian Reen itu telah mendapat perhatian dan simpati peminat yang mendoakan agar urusan keluarganya dipermudahkan.

"Allah uji, Allah sayang... semoga Reen sekeluarga tabah menghadapi ujian ini." - "Tidak mengapa Reen. Nanti Allah buka jalan rezeki untuk dapat lebih baik. Allah nak bagi lagi, dia akan bagi ujian lain dulu," antara komen-komen pengguna laman sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES CERAI - NONISWARA BERSEMUKA DENGAN 'ARTIS PEROSAK'

Demi kebenaran, akhirnya pelakon Noniswara, 43, telah bersemuka dengan seorang artis wanita yang didakwa menjadi punca keretakan rumah tangganya dengan Datuk Rosman Ridzwan. Menurut Noniswara, akibat perbuatan tidak bertanggungjawab tersebut, dia kini terpaksa melalui perbicaraan kes tuntutan cerai.

"Sebelum bertemu dengan wanita berkenaan saya ada bercakap dan berbalas SMS dengannya bagi membincangkan perkara yang melanda dalam rumah tangga saya sehingga ia membawa kepada kehancuran.

"Bagaimanapun dia tidak mengakui perbuatan dan kesilapan yang telah dilakukannya," jelas Noniswara kepada media di Mahkamah Rendah Syariah, Kuala Lumpur semalam.

Tambah pelakon itu, dia tidak mahu mendedahkan siapakah dalang tersebut kerana yakin segelintir pihak sudah tahu siapakah orangnya yang menyebabkan mahligai yang dibina dengan suaminya Rosman sejak 1 Ogos 2009 runtuh.

"Rasa-rasanya tidak perlu saya sebut siapa wanita berkenaan kerana rasanya semua orang sudah tahu. Tidak perlu saya memburukkan keadaan sekarang.

"Sebelum ini saya tidak berhasrat untuk bercerai selepas mengetahui kehadiran orang ketiga itu dan berharap suami saya akan kembali ke pangkal jalan.

"Namun apabila masalah itu berlarutan sehingga beberapa bulan, saya mendapati tiada penyelesaian yang mampu menyelamatkan perkahwinan kami selain membuat keputusan untuk bercerai.

"Saya hadir ke mahkamah kerana sudah bersedia untuk kembali hidup sendiri," katanya yang mempunyai tiga anak hasil perkahwinan pertamanya, sementara Rosman pula memiliki lima anak hasil perkahwinan terdahulu.

Terdahulu, dalam perbicaraan semalam, Noniswara memberitahu mahkamah suaminya enggan hadir ke mahkamah untuk menyelesaikan kes penceraian mereka dan gagal dihubungi bagi menyerahkan surat saman berkaitan permohonan cerai yang difailkan sebelum ini.

Dalam kes itu, Noniswara diwakili oleh peguam syarie, Datuk Amli Embong.


HASRAT FENDY CALIPH BUSKERS NAK KAHWIN WANITA CELIK TAK TERCAPAI KALI KEDUA - HUBUNGAN DIHALANG KELUARGA

"Saya memang ada hasrat berkahwin dan mempunyai pasangan hidup semula dengan wanita celik dan Alhamdulillah ada bercinta dengan 'seseorang'. Tapi, sayangnya sekali lagi hubungan cinta saya dengan wanita celik buat kali kedua tidak mendapat restu keluarganya.

"Alasan, kerana keadaan diri saya (cacat penglihatan) dan mungkin pihak keluarga dia bimbang yang saya akan membebankan hidup anak mereka. Pada hal, saya sendiri yakin boleh dan mampu menyara kehidupan bersama wanita berkenaan.

"Bukan saya nak mendabik dada, tapi hakikatnya walaupun saya cacat penglihatan, namun masih boleh mencari rezeki hingga kini tanpa mendapat bantuan Elaun Pekerja Cacat (EPC) dari Jabatan Kebajikan Masyarakat (JKM)," tutur pemain dram kumpulan Caliph Buskers, Fendy Adlun, 31, yang kecewa apabila sekali lagi apabila percintaannya dengan seorang wanita celik terkandas di tengah jalan akibat halangan daripada keluarga.

Fendy yang lebih empat tahun hidup menduda selepas rumah tangga dibina bersama Nur Nadira Rubiana yang juga anggota Caliph Buskers terlerai itu berkata dia kini tidak mahu meletak harapan terhadap perkahwinan.

Klik untuk gambar besar

Ujarnya, bantuan JKM yang pernah diperolehnya sebelum ini pun berupa RM500 yang disalurkan selama tiga bulan mulai Ogos hingga Oktober tahun lalu. Tapi, untuk bantuan EPC itu memang tidak diterimanya walaupun segala dokumentasi sudah dibuat.

"Bagi saya, mungkin tiada rezeki nak dapat bantuan EPC itu. Tapi, saya percaya rezeki Allah ini luas dan kena rajin usaha. Jadi, saya sentiasa berusaha mencari rezeki bagi menyara kehidupan bersama anak tunggal, Nur Azalea Zafirah, 6, yang juga cacat penglihatan dan kanak-kanak autisme.

"Ditambah, sekarang sayalah ayah dan ibu kepada Nur Azalea yang perlu menjaga, mengurus dan membesarkannya sendiri. Apatah lagi, bekas isteri kini difahamkan sudah balik menetap di kampungnya di Sarawak selepas berkahwin baharu," katanya.

Ditanya apakah dia benar-benar tidak mahu memikirkan soal jodoh, Fendy berkata sekiranya ada rezeki daripada Allah lagi, Alhamdulillah. Tapi, ujarnya jika tiada tidak mengapa kerana sedar individu cacat penglihatan sepertinya sukar mendapat restu keluarga.

"Saya tidak akan sesekali berkahwin dengan wanita yang dicintai tanpa restu keluarganya. Saya tidak mahu ambil risiko menghadapi perkahwinan tidak bahagia. Dalam hidup ini, saya inginkan bahagia seperti orang lain dan tetap percaya restu ibu bapa dan keluarga sangat penting.

"Sekarang, biarlah saya fokus kehidupan bersama anak saja terutama melatih Nur Azalea cuba berdikari. Saya kena kuat serta positif untuk anak kerana dia (Nur Azalea) satu-satunya amanah besar yang Allah SWT titipkan kepada saya dan perlu mendidiknya sebaik mungkin," jelasnya.

Terdahulu, Fendy berkahwin dengan Nur Nadira pada 3 Mei 2014 dan mereka dikurniakan Nur Azalea Zafirah. Bagaimanapun, pasangan ini bercerai pada 2018 dan akhirnya didedahkan pada 2020 lalu selepas dua tahun berpisah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU HINA MENDIANG BAPA WATSON NYAMBEK - 'SUKAN TAK SENTRAL' MOHON MAAF

Baru-baru ini, program komedi 'Sukan Tak Sentral' dikatakan telah mempersendakan nama bapa bekas pelari pecut negara, Watson Nyambek.

Watson Nyambek yang juga bekas pemegang rekod kebangsaan acara 100 meter, kecewa dan berang apabila stesen televisyen itu menyamakan bapanya yang meninggal dunia tiga tahun lalu dengan binatang.

Bagaimanapun, Syarikat penerbit rancangan tersebut dan juga pengacaranya, Ammar Titan dan Marsha Milan telah tampil memohon maaf kepada Watson Nyambek kerana mempersenda nama mendiang bapanya.

Klik untuk gambar besar

Menerusi laman Instagram Ammar, beliau dengan rendah diri memohon maaf secara peribadi kepada keluarga Watson.

"Merujuk kepada program Sukan Tak Sentral yang telah diulang tayang baharu-baharu ini, dengan rendah diri saya ingin memohon maaf secara peribadi kepada keluarga saudara Watson Nyambek kerana tanpa sedar telah mempersendakan nama baik ayah beliau.

"Saya amat menghormati atlet negara tersebut atas kejayaan yang telah mengharumkan nama Malaysia di peringkat antarabangsa.

"Saya juga amat berterima kasih dan menerima segala komen yang diberikan dan ianya akan dijadikan panduan untuk saya menjalankan tugasan saya di masa akan datang untuk menjaga sensitiviti masyarakat dan negara.

"Sekali lagi, saya memohon maaf kepada di atas kesilapan ini dan akan memastikan perkara ini tidak akan diulangi," katanya.

Begitu juga dengan Marsha yang turut memohon maaf menerusi laman Instagram miliknya.

"Assalamualaikum, dengan rasa rendah diri saya ingin membuat permohonan maaf secara terbuka kepada keluarga atlet yang telah mengharumkan nama negara, saudara WATSON NYAMBEK dan semua yang terkesan dengan persembahan kami dalam program SUKAN TAK SENTRAL.

"Terima kasih diucapkan di atas komen - komen yang membina serta sokongan padu dari anda semua. Semoga kejadian ini dapat dijadikan panduan untuk kami agar lebih peka dengan sensiviti masyarakat sekeliling.

"Dengan itu, saya dan juga pihak produksi ingin memohon maaf sekali lagi dan amat menyesali dengan apa yang telah berlaku dan akan memastikan kesilapan ini tidak akan berulang lagi demi kesejahteraan semua," tulisnya.

Sementara itu, Ketua Pegawai Ekskutif Primeworks Studios Sdn Bhd, Ahmad Izham Omar dalam satu kenyataan memberitahu pihaknya kesal dengan kejadian itu dan amat menghormati Watson, bapa dan keluarganya.

"Saya mewakili Primeworks Studios Sdn Bhd ('Primeworks Studios'), selaku Ketua Pegawai Eksekutif, syarikat penerbit rancangan Sukan tak Sentral bagi pihak TV3 dan TV9, dengan rendah diri ingin memohon maaf kepada saudara Watson Nyambek gara-gara mempersendakan nama baik ayah beliau.

"PWS telah memberi peringatan kepada semua kakitangan kami untuk sentiasa peka dan sensitf dalam setiap rancangan yang diterbitkan.

"Pihak kami juga akan membuat kajian semula terhadap kaedah kerja operasi kami bagi mengelakkan kejadian ini berulang kembali. Kejadian yang telah berlaku ini memberi pengajaran kepada kami untuk lebih peka dengan keadaan sekeliling.

"Kami amat menghormati saudara Watson, ayah dan keluarga beliau. Saudara Watson adalah seorang jaguh pecut negara serta atlit yang telah banyak berjasa mengharumkan nama negara.

"Dengan itu, kami sekali lagi dengan rendah diri ingin memohon maaf di atas kesilapan kami dan memastikan perkara seperti ini tidak berulang lagi," tutur Datuk Ahmad Izham Omar di laman Facebook.

www.myartis.com / Sumber & foto: Astro Gempak, Ammar Titan IG, Marsha Milan IG & Primeworks Studios FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


MENINGGAL DUNIA - JENAZAH M ISHAK SELAMAT DIKEBUMIKAN

Marilah kita sama-sama menyedekahkan Al-Fatihah kepada penyanyi era 1960-an yang popular dengan lagu Yale Yale, M Ishak yang telah pun meninggal dunia kira-kira jam 11.30 malam semalam (Khamis).

Ishak menghembuskan nafas terakhir pada usia 72 tahun di sebuah hospital di Singapura, akibat penyakit kanser paru-paru.

Jenazah Ishak telah selamat dikebumikan di Geylang Serai selepas solat Jumaat, kira-kira jam 2 petang tadi.

Klik untuk gambar besar

Bergiat dalam arena seni sejak tahun 1950-an dengan mengikut kumpulan muzik membuat persembahan di bawah khemah kerja kahwin, Ishak bermula sebagai pemain dram.

Pada awal 1960-an, Ishak atau nama sebenarnya Mohamed Ishak Shaik Mohamed bersama beberapa rakan menubuhkan kumpulan The Young Lovers.

Tiga tahun kemudian, Ishak menyertai pertandingan kugiran anjuran Sriwana. Bersama kumpulan itu, mereka ditawarkan menghasilkan album dan menghasilkan 23 EP serta dua LP.

Ishak juga pernah bekerjasama dengan Engku Fadillah dan Hamid Buang. Allahyarham meninggalkan isteri, empat cahaya mata dan beberapa cucu.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SENARAI PENUH CALON AKHIR AIM KE-18

ARTIS BARU TERBAIK1 - James Baum2 - Kyoto Protocol3 - Najwa4 - Project Pistol5 - Reza SallehPERSEMBAHAN VOKAL TERBAIK DALAM LAGU (LELAKI)1 - Anuar Zain – Sedetik Lebih2 - Azlan & The Typewriter- Jeritan Batinku3 - Black – Sofea Jane4 - Reza Salleh – What The Hell Just Happened I’m Not Really Sure5 - Tam Spider – KitasatuPERSEMBAHAN VOKAL TERBAIK DALAM LAGU (WANITA)1 - Anita Sarawak – Asmara2 - Jaclyn Victor – Noel3 - Najwa – How Long Must I Wait4 - Yuna – Penakut5 - Yuna – Gelora JiwaPERSEMBAHAN VOKAL BERKUMPULAN TERBAIK DALAM LAGU1 - Jaclyn Victor, Ning Baizura & Shila Amzah – Beribu Sesalan2 - A.P.I – Pelita3 - Caipifruta – Menceceh Bujang Lapok4 - Dayang Nurfaizah & Marcell – Sayang5 - Inteam – Salamun Salam 2KULIT ALBUM TERBAIK – Pereka1 - Kasi Gegar Entertainment – Urusan Aizat Amdan (Aizat Amdan)2 - Aidi Idham – Lonely Soldier Boy (Hujan)3 - Subky Hj Bebit & Hafiz Mohtar – Bumi Akhir Usia (Mirwana)4 - Martojaks – Cherry Blossom Love (Pop Shuvit)5 - Zel Atif – Decorate (Yuna)RAKAMAN ALBUM TERBAIK – Jururakam1 - Keith Yong & Nick Lee – Urusan Aizat Amdan (Aizat Amdan)2 - Adam Sofian – Indah (Atilia)2 - Ully Muhammad – Lonely Soldier Boy (Hujan)4 - Audi Mok- Dewa (Ning Baizura)5 - Keith Yong – Realize (Reza Salleh)VIDEO MUZIK TERBAIK – Pengarah1 - Ahmad Farish – Susun Silang Kata (Aizat Amdan)2 - DJ CZA – Kotarayaku (Altimet feat Noh Hujan)3 - Yusry KRU – Sedetik Lebih (Anuar Zain)4 - Tan Chee Meng- Karma (Faizal Tahir)5 - Ahmad Farish – Inspektor Remos (Hujan)LAGU POP ETNIK TERBAIK1 - Adibah Noor – Joget Tak Senang Hati2 - Amirah Ali – Katakanlah3 - Castury feat Ayati Tasrip – Santun Berpesan4 - Mawi & Akhil Hayy – Hambamu5 - Zalee Redang – Falsafah LaksamanaLAGU NASYID TERBAIK1 - Devotees – Hadirnya Cahaya S.A.W2 - Nazrey Johani – Permata Hati3 - Nora feat VOU – Pedoman4 - Rabbani, Inteam, Saujana & Nowseeheart – Bebas Palestin5 - Saujana- Pahlawan GazaLAGU ROCK TERBAIK1 - Pelita – A.P.I2 - Ekstravaganza – Bunkface3 - Pokok – Meet Uncle Hussain feat Hazama4 - Wanita Seluruh Dunia – Project Pistol5 - Kitasatu – SpiderLAGU POP TERBAIK1 - Beribu Sesalan – 3 Suara2 - Sungai Lui – Aizat Amdan3 - Sedetik Lebih – Anuar Zain4 - Dengarkanlah – Sheila MajidLAGU INGGERIS TEMPATAN TERBAIK1 - Years From Now – Aizat Amdan2 - Innocent Soul – Najwa3 - Got To Go – Najwa4 - What The Hell Just Happened I’m Not Really Sure – Reza Salleh5 - Stracciatella – Reza SallehLAGU BAHASA MELAYU TERBAIK OLEH ARTIS LUAR NEGARA1 - Insha Allah – Maher Zain2 - Indahnya CInta – Nidji3 - Sahabat Selamanya – Padi4 - Ku Menunggu – Rossa5 - Bunga Mimpi – Sandhy SondoroSUSUNAN MUZIK TERBAIK DALAM LAGU – Penggubah1 - Helen Yap – Asmara (Anita Sarawak)2 - Edry KRU – Sedetik Lebih (Anuar Zain)3 - AG – Jeritan Batinku (Azlan & The Typewriter)4 - Syed Shahir Faisal – Jeritan Batinku (Sheila Majid)5 - Jenny Chin – Ku Mohon (Sheila Majid)ALBUM TERBAIK1 - 3 Suara – Jaclyn Victor, Ning Baizura & Shila Amzah2 - Urusan Aizat Amdan – Aizat Amdan3 - Sayang & Cahaya – Dayang Nurfaizah4 - Dewa – Ning Baizura5 - The MPO Celebrates 25 Years of Sheila Majid – Sheila Majid


ALIFF AZIZ DAKWA ANNE NGASRI MUNGKIR JANJI

Rumah siap pahat berbunyi!

Demikianlah halnya dengan keputusan Anne Ngasri untuk berkahwin dengan Setiausaha Kerja, Pergerakan Pemuda Umno, Mohd Sumali Reduan, 40, pada 22 Disember 2012. Bekas kekasih Anne, penyanyi kelahiran Singapura Aliff Aziz mendedahkan kononnya hati beliau terluka gara-gara Anne mungkir janji untuk menikahinya.

"Ketika masih menjalinkan cinta bersama, kami merancang untuk menamatkan hubungan ini dengan sebuah ikatan perkahwinan pada Disember depan.

Klik untuk imej besar...

"Memang perancangan itu menjadi tetapi sayangnya lelaki yang dipilih Anne bukanlah saya tetapi orang lain.

"Sebelum ini, Anne pernah berkata bahawa saya adalah cinta terakhirnya dan jika jodoh kami tidak menjadi, dia akan berkahwin dengan sesiapa sahaja mengikut pilihan keluarganya," jelas Aliff kepada media di Holliday Villa, Subang jaya, Selangor, semalam.

"Jujurnya, saya tidak pernah merasai perasaan cinta yang mendalam seperti ini. Apabila hubungan kami tidak menjadi, ia benar-benar membuatkan hati saya terluka.

"Sepanjang sebulan lebih saya berehat kerana beberapa masalah kesihatan, saya juga cuba menyembuhkan hati ini.

"Luka yang terlalu mendalam ini tiada siapa yang boleh mengubatnya kecuali Allah. Saya memohon kepada-Nya supaya kesakitan yang dirasai dapat dikurangkan selain berdoa untuk kebahagiaan Anne. Dia seorang wanita yang cukup sempurna di mata saya," ujarnya terus-terang.

"Saya tak tahu di mana silapnya hubungan kami. Mungkin saya terlalu ramah dengan orang lain sehingga membuatkan dia (Anne) ragu-ragu terhadap kejujuran saya sehingga ia menjadi masalah kepada perhubungan kami.

"Kegagalan hubungan ini merupakan satu pengajaran yang besar dan mengingatkan saya supaya jangan mengabaikan orang yang kita sayangi kerana Tuhan boleh menarik cinta itu dengan serta merta.

"Selain itu saya juga ingin mengucapkan terima kasih kepada keluarga terutamanya ibu bapa Anne kerana menyayangi saya seperti anak mereka sendiri dan halalkanlah makan minum saya," ujarnya yang sempat menjalin cinta dengan Anne selama lapan bulan.

Untuk info, Anne yang telah bertunang dengan Mohd Sumali 11 November lalu dan bakal bernikah di rumah keluarga pihak lelaki di Pontian, Johor, Disember ini. Keputusan Anne itu menyebabkan ramai pihak menyangka Aliff tidak serius dalam percintaannya dengan Anne sebelum ini hingga menyebabkan Anne tawar hati padanya.


NEELOFA SEBAK BERPELUANG LIHAT HELAIAN RAMBUT NABI MUHAMMAD

"Saat melihat helaian rambut Rasulullah SAW, Allah bagi rasa seolah Nabi SAW ada dekat… wahai Allah, teruslah bantu kami untuk terus mendapat kemanisan mencintai Rasulullah SAW."

Demikian tulis selebriti dan usahawan terkenal, Neelofa yang dilihat sebak apabila berpeluang melihat helaian rambut milik Nabi Muhammad SAW di Persada Johor International Convention Centre.

Menerusi satu video dikongsikan di aplikasi TikTok, Neelofa dilihat beberapa kali mengesat air mata sepanjang berada di pameran tersebut. Menurut Neelofa, dia dapat merasa seolah berada dekat dengan Nabi Muhammad SAW ketika melihat helaian rambut yang dipamerkan.

Perkongsian Neelofa itu mendapat pelbagai reaksi daripada netizen yang turut tersentuh hati serta menyifatkan bekas pengacara MeleTOP itu sangat bertuah dapat melihat artifak peninggalan Nabi Muhammad dan sahabat baginda.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADA UP & DOWN, ALYAH & RAMLI MS DALAMI ILMU AGAMA: "KITA BERUBAH DI KEDUA-DUA PIHAK..."

"Kita berubah di kedua-dua pihak. Dulu pernah satu waktu kita rasa sudah tiada jodoh dah... macam memaksa diri sendiri. Ini pengalaman saya sendiri sebelum ini, rumah tangga ada up and down.

"Orang dekat luar pun get ready saja... bukan semua orang suka kita dan perkahwinan kita. Ada yang datang dekat saya dan cerita perkara lama masa saya tak wujud lagi.

"Untuk apa... semua untuk memecah-belahkan rumah tangga. Apa yang menguatkan saya adalah agama. Ibu bapa kita dulu tak ada laman sosial, walaupun bapa saya garang tapi ibu saya tetap menunggu bapa saya.

"Itulah agama yang dididik oleh orang tua mereka. Itulah yang saya rasa terlepas untuk beberapa tahun lalu. Alhamdulillah saya dah dapat balik, saya harap dapat terus kekalkan macam ini," kata penyanyi Datin Alyah.

Klik untuk gambar besar

Masalah rumah tangga Alyah dengan pengarah muzik terkenal Datuk Ramli MS sejak pasangan itu berkahwin pada 2013 hampir membuatkan penyanyi lagu 'Meluruh' itu berputus asa.

Ujar Alyah atau nama sebenarnya Noor Hasliah Abu Hasan, 39, dia sedar wujud pihak tertentu yang tidak senang dengan perkahwinan mereka dan ingin memecah-belahkan rumah tangganya.

Enggan terus membiarkan ia terus berlanjutan, Alyah dan suaminya sama-sama mendalami ilmu agama dan saling memperbaiki diri untuk menguatkan lagi hubungan mereka sebagai suami isteri.

Dalam pada itu, Alyah mengakui dia ada perancangan untuk bersara daripada dunia seni beberapa tahun lagi dan salah satu sebabnya mahu memberi tumpuan bagi mendapatkan zuriat.

"Secara jujur saya memang tak akan menyanyi sampai tua... kita pun tak tahu tapi ini hanya perancangan. Allah lebih mengetahui. Ada satu waktu yang tak boleh nak dikongsikan, tapi saya akan bersara bukan berehat.

"Ini keputusan yang terbaik dan memang saya tidak akan menyanyi sampai umur 45 tahun. Saya pernah luahkan hasrat itu kepada suami dan dia pun faham kenapa saya buat keputusan itu.

"Selagi saya beri komitmen sepenuhnya pada karier seni, mungkin saya tak dapat nak berusaha untuk menambahkan ahli keluarga. Saya memang ada perancangan untuk lakukan rawatan kesuburan In Vitro Fertilisation (IVF)," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUA MINGGU KELUAR MASUK HOSPITAL - DOKTOR BELUM TAHU PUNCA CAPRICE KERAP SESAK NAFAS

"Sejak dua minggu ini saya sering keluar masuk hospital disebabkan demam dan sesak nafas. Perkara pertama yang terlintas difikirkan pastinya jangkitan C0V1D, namun syukur bukan C0V1D.

"Harap tiada apa yang serius dan segera sihat," itulah jawab penyanyi rap Ariz Ramli atau Caprice ketika ditanya pengikut Instagram apabila dia sekali lagi dikejarkan ke sebuah pusat perubatan di Kuala Lumpur pada Jumaat, selepas dua minggu mengalami demam dan sesak nafas.

Caprice, 34, memaklumkan dia sudah beberapa kali mendapatkan rawatan namun doktor masih belum mengesahkan penyakit sebenar yang dialaminya.

Klik untuk gambar besar

Tambahnya, dia juga sempat menghadiri satu sesi pitching dan menunaikan solat Jumaat sebelum dimasukkan semula ke hospital. Dalam masa sama, isteri dan anak tirinya juga sudah menjalani ujian saringan C0V1D bagi memastikan semua dalam keadaan sihat.

"Untuk tujuan keselamatan, seluruh ahli keluarga perlu menjalani ujian. Alhamdulillah semua negatif. Semua yang mempunyai keluarga akan risau dengan peningkatan kes harian," jelasnya.

Untuk makluman, Caprice mendirikan rumah tangga dengan ibu tunggal bernama Farra Inalis, 26, pada November 2021. Farra mempunyai seorang anak perempuan Aleesya Sofea, hasil perkahwinan terdahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EBIT LEW BERJAYA MASUK GAZA: "SYUKUR PADA ALLAH, KAMI TEAM PERTAMA DI DUNIA DAPAT MASUK..."

"Syukur pada Allah Team kami berada di Gaza Palestin. Kami masuk dengan diiringi Tentera Mesir dengan kereta berperisai sepanjang perjalanan. Menurut kedutaan Malaysia dan Unit perisikan Tentera Mesir kami team pertama dalam dunia yang dibenarkan masuk melalui Pintu Rafah selepas perang 2021 baru ini. Mesir sendiri telah banyak memberi bantuan dan mengetuai dalam membangunkan Gaza. Ada lebih 30 Ngo seluruh dunia sedang memohon. Sebahagian ada di Mesir. Doakan mereka semua dimudahkan Allah supaya lebih ramai dapat dibantu.

"Terima kasih teramat sangat pada Dato Seri @hishammuddinhussein yang dari mula membantu team kami. Setiap hari kami bermesej. Dato Seri call kementerian luar Mesir dan terus datang ke Mesir untuk membantu saya secara terus. Katanya, ustaz jaga team kita ye. Walau terlambat seminit ,betapa ramai yang memerlukan di Palestin menderita. Terima kasih wisma Putra Dato Ida Murni,dan kedutaan besar Malaysia Mesir En Shahabudin dan team yang sangat banyak membantu macam keluarga dah.

"Terima kasih Tuanku DYAM @hrhcrownprinceofjohor yang sangat banyak membantu dan turut menyumbang bersama. Terima kasih selalu bertanya khabar. Terima kasih juga kepada YAB PM Tan Sri Muhyiddin Yassin yang menghubungi Presiden Mesir dengan menyebut tentang misi kami.

Klik untuk gambar besar

"Terima kasih Palestin Palestine Red Crescent society الهلال الاحمر الفلسطيني . Terima kasih Malaysian Red Crescent . Terima kasih Kerajaan Mesir yang membantu segala urusan dan menjaga keselamatan kami sepanjang perjalanan.

"Sebak sayu terasa seperti balik kampung halaman sendiri. Mungkin dari kecil berdoa untuk rakyat Palestin. Kini dapat jejak kaki ke sini. Saya minta maaf tidak update sebelum ini atas faktor keselamatan. Terharu bila sampai kami disambut oleh Palestin Red Crescent. Ramai berebut untuk menyambut. Kementerian Kesihatan Palestin dan Kementerian Luar Palestin. Sepanjang masuk border Rafah cuma kedengaran semua ajak minum makan dan ke rumah mereka. Terasa seperti keluarga yang sangat dekat," demikianlah tulis pendakwah terkenal, Ustaz Ebit Lew yang bagi memberi perkhabaran terbaharu mengenai misinya ke Palestin.

Untuk makluman, pada 27 Mei lalu, Ebit memaklumkan dia dan pasukannya selamat tiba di Mesir dan membeli barangan keperluan asas serta ubat-ubatan yang seterusnya akan dibawa ke Gaza.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AINUL AISHAH 'BERKEMBAN' PUN CANTIK - NETIZEN

Meskipun mengenakan fesyen seolah berkemban, namun pelakon Ainul Aishah, 35, atau nama sebenarnya Ainul Aishah Azizun yang berkongsi beberapa keping gambar tersebut menerusi akaun Instagram miliknya mendapat pujian pengikut dan netizen.

"In love with the quality of my new iphone 11 pro camera that has wide, ultra wide and telephoto lenses. Amazed with the results of every photos i took. It’s just as good as a real camera. Major love on this one," tulisnya mengenai gambarnya itu yang menggunakan phone canggih.

"Wow mengancam kalah," komen pengikutnya.

"Cantikk.. beatifully women," komen yang lain pula.

"Makan ngn sapa tuu," tanya pengikut lain brseloroh.

Gambar: Instagram Ainul Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAK JAMALI SHADAT KINI SEMAKIN UZUR, KURANG SELERA MAKAN

"Tiga hari lalu, bapa tiada selera makan. Disuapkan pun, bapa luahkan balik. Cuma malam Ahad lalu, baru bapa boleh telan sedikit makanan. Jika diikutkan, dahulu, bapa boleh menikmati juadah dengan sendiri di meja makan.

"Sekarang, kebanyakan masa, bapa hanya terbaring di katil," kata anak bintang veteran, Datuk Jamali Shadat, 78, iaitu Fauzi, 48, yang memaklumkan bapanya itu kini semakin uzur dan kurang selera makan dan sejak dua bulan lalu, bapanya perlu disuap setiap kali makan.

Jamali yang cukup dikenali dengan kebolehan melakonkan watak kanak-kanak bernama 'Atan' sejak era 1980-an, tidak lagi mampu makan dan minum sendiri.

Sebaliknya, beliau lebih banyak bergantung kepada 'drip' iaitu memasukkan air ke dalam tubuh bagi mengelak dehidrasi atau kekurangan air dalam badan.

Sejak pemergian isteri, Allahyarham Lela Yacob akibat serangan angin ahmar pada Jun 2018, Jamali yang dilahirkan di Bukit Kapar, Klang, bagai hilang semangat.

Beliau banyak berdiam dan bergantung kepada anak, menantu dan cucu untuk menguruskan diri. Ketika ini, Jamali menetap bersama Fauzi di Pulau Indah bersama menantu dan lima anak mereka.

"Sejak emak tiada, bapa sangat 'down', muram dan selalu termenung. Bapa pun kurang berjalan. Hendak bergerak dalam rumah termasuk ke tandas, perlu dipimpin. Dahulu, bapa boleh bergerak termasuk menggunakan kerusi roda," tuturnya.

Fauzi berkata, bapanya mendapatkan rawatan di klinik berdekatan tiga bulan sekali: "Bulan hadapan tiba waktunya untuk kami bawa bapa ke klinik. Pemeriksaan dibuat merangkumi darah tinggi, kencing manis dan tahap kolestrol. Setakat ini, doktor beritahu bapa okay dan boleh mengikut rutin pemeriksaan di klinik seperti biasa," jelasnya.

Tambah Fauzi, ingatan bapanya yang mempunyai lapan anak dan 39 cucu itu makin merosot dan 'berat mulut' untuk bercakap: "Sekarang hendak bercakap agak sukar. Mulut bapa seperti terkumat-kamit, tapi suara tidak keluar," katanya.

Fauzi berkata, tahun lalu, beberapa teman artis, pertubuhan bukan kerajaan (NGO) dan persatuan artis menghulurkan bantuan: "Cuma sekarang, dengan keadaan pandemik COVID-19, kita faham ada kekangan. Kalau ada yang sudi membantu, kami terima dengan lapang dada. Apa yang lebih utama, bapa akan terus kuat dan kembali sihat," ujarnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PLEASE DON'T EXPECT ME TO BE BETTER THAN OTHERS... I'M SIGNING IN" - NABILA HUDA

"Bismillahirrahmanirrahim.. 25 July 2021, Hari ini dalam sejarah abil keluar dari comfort zone dalam kerjaya abil. Bermula lah perjalanan hidup dan tanggungjawab baru untuk menyambung legasi program hiburan yang sensasi, penuh kontroversi No. 1 di Malaysia.

"It was an exceptional honor to be part of this team. Segala puji bagi Allah di atas rezeki yang dikurniakan kepadaku.. Syukur Alhamdulillah! This is my debut as a solo host and I hope you guys bagi peluang untuk abil explore my new journey.. Abil perlukan sokongan korang sebab since day 1 Abil dalam industry ni, you guys been supporting me, criticize me, loving me, hating me and nevertheless you guys are family to me.

"Apa kelainan yang abil akan buat? Nothing much, I'm just being me, your most favourite person, Nabila Huda! Jujur cakap, I'm still new. Kalau ada kekurangan maafkan saya. Please don't expect me to be better than others, but... expect the unexpected. I might not be the best, but I'll give you my very best.. Let's enjoy this new journey together Malaysia!

"Tingkatkan prestasi, Kurangkan kontroversi, Berdiri di atas bakat sendiri. Assalamualaikum. Mic check! Saya NABILA HUDA... I'm signing in. @meloditv3 @dior #DiorMY," demikianlah kata pelakon Nabila Huda menerusi muat naik di laman Instagram miliknya.

Klik untuk gambar besar

Desas-desus Nabila sebagai pangacara Melodi baharu menggantikan Awal Ashaari dan Janna Nick terjawab selepas program hiburan itu mengumumkan secara rasmi pada Ahad. Dalam entri tersebut, Nabila meluahkan rasa syukur dan menganggap ia sebagai cabaran untuknya keluar daripada zon selesa.

Nabila atau nama sebenarnya Nabila Huda Suhaimi, 37, berkata, dia akan cuba membawakan program tersebut dengan cara sendiri. Pelakon filem 'Munafik' ini juga berharap penonton memberi peluang dan menyokong perjalanan pertamanya sebagai pengacara. Nabila Huda akan mula bersiaran dalam rancangan hiburan Melodi di TV3 pada Ahad depan.

Terdahulu pada program tersebut, Awal dan Janna turut mengucapkan selamat tinggal dan mengundurkan diri secara rasmi daripada program berkenaan. Awal berkhidmat sebagai pengacara Melodi selama lapan tahun bermula pada 2012. Manakala, Janna Nick pula mula mengacarakan program itu pada 2018.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR HARI LAHIR AMY SEARCH

Gambar-gambar majlis doa selamat sempena hari lahir Amy Search semalam. Memang nampak meriah setelah keluarga ini berbaik semula baru-baru ini.

GAMBAR-GAMBAR LAIN:

Klik untuk imej besar:

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK SUKA MEMBAZIR, BERBELANJA IKUT KESESUAIAN - AMELINA BERSYUKUR 6 ANAK MEMAHAMI, TIDAK CEREWET

Penyanyi dangdut, Amelina bersyukur hidupnya selesa biarpun tiada undangan menyanyi diterima sejak penularan COVID-19 kerana berkat berjimat cermat sebelum Perintah Kawalan Pergerakan (PKP) dikuatkuasakan. Amelina berkata, dia mengamalkan perbelanjaan berhemah biarpun menanggung enam anak.

"Sebelum PKP, saya bersyukur kerana banyak undangan menyanyi diterima. Jadi, saya menyimpan dan tabungan itu amat berguna ketika ini. Saya bukan suka membazir, apatah lagi saya perlu menanggung enam anak. Jadi, saya berbelanja mengikut kesesuaian," katanya.

Amelina bersyukur anak-anaknya tidak cerewet: "Alhamdulillah, anak-anak saya cukup memahami dan tidak cerewet. Cukup dengan barang-barang asas, mereka sudah selesa," tuturnya.

Mencari pendapatan sampingan sejak PKP, Amelina yang membahasakan dirinya Kak Long menceburi perniagaan makanan dengan menjual kek Banji Mat Roll. Penyanyi lagu 'Asyik' ini bersyukur percubaan menjual kek mendapat sambutan baik.

Klik untuk gambar besar

"Selepas tidak boleh menyanyi, saya terfikir untuk berniaga. Dari situ datangnya idea untuk menceburi perniagaan makanan. Kalau boleh, saya mahu berniaga sepanjang tahun, bukannya semusim sahaja," ujarnya.

Amelina berkata, permintaan terhadap kek yang dibungkus cantik cukup memberangsangkan: "Saya juga mula dihujani permintaan untuk menjadi ejen jualan dari seluruh negara," katanya.

Melihat maklum balas positif yang diterima, Amelina lebih bersemangat membangunkan perniagaan: "Saya harap perniagaan saya berterusan. Insya-Allah, selepas ini, ada dua hingga tiga lagi produk baharu akan dijual. Selagi boleh buat duit, saya akan berniaga untuk anak-anak," jelasnya.

Amelina juga mahu memberi motivasi kepada ibu tunggal untuk sentiasa berusaha dan tidak putus asa: "Insya-Allah, di mana ada kemahuan, di situ ada jalan," katanya.

Mengulas mengenai karier seni, Amelina akan tampil dengan single terbaharu, tidak lama lagi: "Saya bersama pihak pengurusan dalam proses menghasilkan single baharu. Sepatutnya, kerja bermula beberapa bulan lalu. Namun, disebabkan PKP, semuanya tergendala.

"Selepas beberapa bulan berehat daripada dunia nyanyian, saya tidak sabar menghasilkan single baharu. Ini adalah hadiah untuk peminat dan kejutan sepanjang lebih 20 tahun dalam dunia seni," tuturnya.

www.myartis.com / Sumber & foto: Beriat Harian & Instagram Amelina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AMINKAN..." - FADZIL ZAHARI MAHU ANAK KEMBAR SEMPENA ANNIVERSARY KE-4

"Sat ja rasanya, hari ni genap dah 4 tahun kita kahwin, Allah dah tunai hampir segala permintaan kita, Ya Allah ada lagi yg nak mintak ni huhu, anak kembar 👶🏻👶🏻 tahun ni yang sihat sempurna InsyaAllah.

"Happy 4th Wedding Anniversary @yanasamsudin ♥ u so much... @aisymateen doa kuat2 kasi dapat adik kembar huhu... amin amin ya rabb...," demikian tulis pelakon dan dan penulis skrip, Fadzil Zahari menerusi laman Instagram yang dimuatnaik semalam.

Fadzil yang merupakan adik kepada kepada pelakon Farid Kamil itu mahukan anak kembar tahun ini sempena ulang tahun keempatnya perkahwinannya bersama pelakon, Yana Samsudin semalam. Dia turut memohon peminat yang membaca luahan itu supaya dapat mengaminkan doa mereka.

"Hangpa yang baca & aminkan ni abang juga doakan hangpa dapat apa yang hangpa minta dari Allah, pasangan yang baik, anak yang baik & sihat, kesihatan yang baik, ibu bapa & mertua yang baik & sihat macam yang kami dapat dan seterusnya rezeki hangpa yang melimpah ruah InsyaAllah..," tuturnya.

Klik untuk gambar besar

Untuk makluman, pasangan itu berkahwin pada 13 Februari 2015 dan dikurniakan seorang cahaya mata bernama Aisy Mateen yang kini berusia tiga tahun.

Mereka masih berusaha untuk mendapatkan anak kedua termasuk melalui rawatan kesuburan Intrauterine Insemination (IUI) sejak 2017.

Dalam luahan menyentuh hati itu, Fadzil turut berkongsi pengalaman dan detik awal perkenalan dengan Yana lebih empat tahun lalu. Selain itu, Fadzil turut mendedahkan perkenalan awalnya dengan Yana bukanlah mudah.

"Teringat lagi 5-6 tahun dulu kami pun bukan semudah ini, jalan yang di lalui penuh dugaan & ujian... walaupun keluarga semua dah ok, tapi ada juga pihak yang tak setuju kita berkawan, depa hasut cakap I takda masa depan, akan ganggu masa depan u

Fadzil turut berterima kasih kepada Yana kerana 'buat bodoh' dengan tanggapan pihak berkaitan dan sudi berkawan dengannya ketika dia tiada apa-apa.

"TQ sayang u buat bodoh ja apa depa cakap, u terima I nak berkawan dgn u dulu, masa i takda apa2, seorang penganggur yang berkepala botak, naik kereta kancil subsidi dari mama & abah 😂.. (dulu belum ada BRIM) ada redha ibu bapa, buat ja apa yang hangpa rasa betoi.. Go!!," katanya.

Ceritanya lagi, bermula dari tiada apa-apa, mereka sama-sama membina jenama Prokurya Studios, Ayana Hijab, Yana Supercookies dan Food Channel.My.

"Sampai sekarang kita sama2 bina @prokuyastudios @ayanahijab @yanasupercookies @foodchannel.my dan janji Allah tu benar, niat ja nak kahwin masa tu, rezeki datang melimpah ruah.. tak tersangka sangka. Bila dapat anak pulak lagi melimpah ruah rezekinya haaa.

"Ada tiga golongan manusia yang berhak Allah tolong mereka, iaitu seorang mujahid fi sabilillah, seorang hamba yang menebus dirinya supaya merdeka dan seorang yang menikah kerana ingin memelihara kehormatannya — HR. Ahmad 2: 251, Nasaiy, Tirmidzi.

"Yang mana rasa ragu ragu nak kahwin takut tak cukup duit nak bagi anak isteri makan, niat dulu nak kahwin kerana Allah. Pastu hang tengok la macamana Allah mudahkan urusan hang...," ujarnya.

www.myartis.com / Sumber & foto: Harian Metro, Instagram Fadzil Zahari & Yana Samsudin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA TOMOK BUKA 'OUTLET' CHATIME YANG KE-3

Menerusi muat naik di laman Instagram baru-baru ini, penyanyi Tomok berkongsi berita gembira dimana dia secara rasmi telah membuka cawangan baru Chatime yang ketiga miliknya yang terletak di Petron Taipan, Setia Alam.

Dalam posting tersebut, Tomok meluahkan rasa syukur ke hadrat Ilahi diatas rezekinya untuk membuka cawangan baru itu serta menjemput orang ramai datang.

"New outlet opening.. Alhamdulillah jemput datang tau di petron Setia Alam.. Alhamdulillah terima kasih Allah! #chatime #chatimemalaysia," tulis Tomok.

Klik untuk gambar besar

Perkongsian Tomok itu mendapat pelbagai reaksi daripada pengguna laman sosial yang mengucapkan tahniah di atas kejayaan Tomok dan isteri serta mendoakan pasangan itu dimurahkan rezeki.

Untuk makluman, Tomok atau nama sebenarnya Shah Indrawan Ismail mula menceburi perniagaan francais Chatime pada tahun 2017. Cawangan pertama miliknya ketika itu di AEON Mall Shah Alam. Pada Oktober lalu, Tomok dan isterinya, Ayu membuka satu lagi cawangan Chatime di Setia Alam City Mall.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL DIPENJARA: "WAH... HEBATNYA PERMAINAN LEBAI GAVIN" - SERINA

Berikutan bekas suaminya, Gavin Edward O’Luanaigh memfailkan notis tunjuk sebab berhubung pelanggaran perintah persetujuan bersama, pelakon Serina Redzuawan bakal berdepan dengan hukuman penjara.

Gavin atau nama Islamnya, Salahudin Ghaffar, 41, memfailkan permohonan ex parte (sebelah pihak) pada 17 April lalu.

Peguam Syarie, Datuk Zainul Rijal Abu Bakar yang mewakili Gavin dalam prosiding itu di Mahkamah Tinggi Syariah berhujah, banyak pelanggaran didakwa dilakukan Serina.

"Serina telah melanggar perintah persetujuan apabila membenarkan anak mereka, Tristan Tareef O'luanaigh, 7 tahun dan Isabella Safiyya O'luanaigh, 6 tahun bermalam sebilik dengan Chef Wan di kediaman bekas bapa mertuanya itu pada 3 Disember lalu.

"Dalam perenggan yang dipersetujui itu juga menyatakan anak-anak tersebut harus tidur bilik berasingan daripada Chef Wan atau nama sebenarnya Datuk Redzuawan Ismail," katanya.

Klik untuk gambar besar

Menurutnya, Serina juga didakwa telah melanggar perenggan lapan perintah persetujuan bersama yang menghalang daripada memburukkan pemohon, Gavin dan anak-anak.

Dalam perkembangan lain, menerusi entri terbaru di laman Instagram Serina, pelakon itu memberikan komen mengenai apa yang terjadi keatasnya.

"Wahh.. Hebatnya permainan Lebai Gavin, buat tuduhan I langgar perintah hanya kerana benarkan anak-anak tidur sebilik dengan Papa I?

"Dimana logiknya seorang Atuk tak boleh tidur sebilik dengan cucu-cucu dan mereka ni masih kecil. Lainlah kalau Isabella tu dah anak dara sunti umur dah belasan tahun.

"Lebih pelik perjanjian tu ikat my father bersama sedangkan Papa tak bersetuju apa-apa. How about Gavin yang dengan sendiri melanggar perintah mahkamah tidak berkelakuan dan hidup dengan cara bukan Islam.

"1 - Bersekedudukan dan bermesra dengan wanita bukan isteri di depan anak-anak. Sehingga ditangkap khalwat! Dah malu dan takut terus kahwin.

"Padahal dalam perintah mahkamah jelas dia kena jaga perilaku dan ikut cara Islam depan anak-anak. Apa yang you all baca ni hanyalah write up yang Gavin spin nak kan perhatian dan publisiti murahan, pandai pulak cari media!

"Perbicaraan kami belum mula pun lagi sebenarnya. Ini bukan keputusan Mahkamah ya. Takpelah Gavin kalau nak berpura-pura dan mempermainkan agama Islam Allah swt maha berkuasa you akan diberi balasan setimpal oleh Allah swt di dunia mahupun di akhirat.

"Kifarah pasti ada. Kebenaran pasti akan terungkai tidak lama lagi. Allahuakhbar!" tulis Serina panjang lebar.

Di ruangan komen, rata-rata peminat mendoakan agar Serina bersabar serta berharap agar masalah yang terjadi antara Serina dan suami segera selesai.

Serina, 35, dan Gavin, 41, mendirikan rumah tangga pada 1 Januari 2010 dan dikurniakan dua orang anak, Tristan dan Isabella.

Selepas dua tahun tinggal berasingan, mereka akhirnya sah bercerai talak satu pada 1 Ogos tahun lalu.

Nampaknya kemelut antara Serina bersama bekas suaminya itu semakin panas dan rumit. Apapun, kami harap ia dapat diselesaikan dengan baik.

www.myartis.com / Sumber: Astro Awani, Sinar Harian & Serina Redzuawan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MUAT NAIK FOTO DUDUK PELAMIN - MIMI LANA NAFI SUDAH DIRISIK

Baru-baru ini, pelakon Mimi Lana telah memuat naik foto dirinya duduk di atas pelamin dengan tangannya dihiasi inai seperti seorang pengantin baharu. Perkongsian Mimi itu bagaimanapun mengundang ribuan komen serta ucapan tahniah daripada rakan selebriti yang menyangka dia sudah dirisik kekasihnya pelakon Syafiq Kyle.

Malah ada juga yang mengakui terkejut dan tidak menyangka dalam diam-diam Mimi sudah melangkah ke fasa baharu kehidupan. Antara rakan artis yang mengucapkan tahniah ialah Scha Alyahya, Nad Zainal, Nabila Huda, Tiz Zaqyah, Hun Haqeem, Eyka Farhana dan Nora Danish.

Bimbang timbul salah faham berhubung perkongsiannya itu, Mimi atau nama sebenar Mimi Rozaiana Zainal Abidin tampil menjelaskan mengenai foto berkenaan. Kata aktres berusia 25 tahun ini, gambar yang dikongsi itu bukanlah majlis perkahwinannya, sebaliknya hanya menghadiri hari bahagia saudara terdekat.

Klik untuk gambar besar

"Assalamualaikum, hai semua. Saya minta maaf berhubung gambar terbaharu, saya hanya meraikan sepupu kesayangan yang bernikah hari ini (Jumaat). Terima kasih semua kerana mendoakan yang baik-baik untuk saya," katanya menerusi ruangan Instastory pada Jumaat.

Dalam pada itu, pelakon filem 'Pusaka' ini berjanji akan berkongsi mengenai hari bahagianya apabila tiba waktu: "Jangan risau, kalau ada berita gembira InsyaAllah pasti saya akan kongsikan dengan semua orang pada masa akan datang. Love you!" ujarnya.

Sebelum ini, hubungan cinta Mimi dan Syafiq pernah dikatakan putus pada Mei tahun lalu selepas lima tahun melayari bahtera cinta. Biarpun tidak menyatakan secara rasmi kembali bercinta, namun menerusi beberapa perkongsian Mimi di Instagram beberapa bulan lalu bagaikan mengesahkan cinta bertaut semula. Bagaimanapun, sehingga kini kedua-duanya masih mengunci mulut dan tidak terbuka bercerita mengenai perhubungan mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK JADI MODEL: "HIDAYAH ITU MILIK ALLAH"- AZMIL MUSTAPHA

"Benar, dia seorang model. Sekarang pun masih 'shooting' lagi. Bukan saja di Malaysia, malah kerjayanya memerlukannya ke luar negara.

"Jika ada yang tanya kenapa anak model, ayahnya begini, saya hanya boleh jawab hidayah itu milik ALLAH SWT," kata pelakon era 80-an yang popular, Azmil Mustapha ketika mengenai anak gadisnya yang dikenali ramai sebagai seorang model muslimah.

Dalam masa sama, Azmil memberitahu yang dia tidak menghalang minat anak-anaknya jika kecenderungan mereka ialah ke arah bidang seni.

"Anak saya muda lagi, minat ke arah itu... jadi kita ok sajalah. Kalau nak cakap lebih-lebih pun, kita dulu pun dalam bidang ini juga.

"Tak apalah, doa yang baik-baik saja," ujarnya yang kini sudah tidak lagi menceburi industri hiburan pada usia 64 tahun dan lebih banyak menumpukan kepada aktiviti keagamaan dan berdakwah setelah bertaubat.

Klik untuk gambar besar

Azmil pernah mencipta nama dalam filem-filem seperti 'Mekanik', 'Ali Setan', 'Suara Kekasih' dan 'Matinya Seorang Patriot', Azmil

Hasil perkahwinan dengan isteri pertama, Azmil mempunyai anak perempuan, Nur Shamira, seorang graduan Universiti Teknologi Mara (UiTM).

Manakala dengan isteri kedua pula, dia kurniakan empat anak iaitu Nur Azalea Arifah, Nur Amalia Batrisha, Muhammad Bazli Zhafri, dan Nur Alya Iman, yang merupakan seorang model.

Kedua-dua perkahwinan itu bagaimanapun tidak berkekalan.

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA ISTERI KONGSI GELAGAT LAN TERBARING KETIKA PUASA PERTAMA

Isteri kepada penyanyi Lan Solo, Sheila menerusi laman Instagram telah berkongsi sebuah video dimana suaminya terbaring di muka pintu pada hari pertama Ramadan. Melihat pada ruangan kapsyen, isteri Lan menulis video tersebut diambil selepas suaminya menyusun barang-barang di rumah.

"Baru 1st day puasa weh! KY suruh susun brg je pun, maklum la kan dah nak raya ni. Punya la nak tunjuk perasaan…depan pintu je dia tidur!! Nasib baik PKP (Perintah Kawalan Pergerakan), kalau tak…Ermmm... sila sambung!" usiknya.

Perkongsian Sheila itu telah ditonton hampir 14 ribu kali dan turut dijawab dengan gurauan oleh para pengikut di Instagram (IG). Agak melucukan apabila ada yang meninggalkan komen Lan dihalau dari rumah dan menyamakan Lan dengan kucing yang boleh tidur di mana-mana.

Klik untuk gambar besar

Dalam perkembangan lain, Solo Borneo Mart yang menjual barang-barang makanan dari Borneo masih dibuka seperti biasa. Bagaimanapun Lan dan Sheila menggalakkkan orang ramai membeli secara atas talian dan barangan akan dihantar oleh rider atau secara pos: "So, Kamurang/Kitak semua STAY AT HOME (Anda semua duduk di rumah)!!.Biar kami di kedai siapkan semua keperluan anda," kata Lan.

Antara yang dijual di Solo Borneo Mart ialah ikan terubuk masin, mi kolok kering, pes laksa Sarawak, buah bambangan, tuhau, amplang serta pelbagai snek dan makanan ringan.

www.myartis.com / Sumber & foto: Astro Gempak, Instagram Sheila & Lan Solo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAYANG JANJI PERSEMBAHAN PALING MANTAP

Dayang Nurfaizah, bakal menggegar dan memukau peminatnya dalam persembahan khas pada 23 Jun ini jam 8.30 malam, bertempat di The Venue, Pavilion Kuala Lumpur.

“Kasih dan sokongan peminat-peminat amat bermakna pada saya, kerana dengannya, saya masih dapat meneruskan kembara saya dalam arena muzik,” ujar penyanyi itu.

Pada malam itu, gandingan pemuzik terbaik negara di bawah pimpinan Jenny Chin, pastinya akan mencipta sejarah tersendiri dengan persembahan cukup mantap. Tambahan pula, Dayang seperti yang kita kenal merupakan seorang artis yang semenangnya hebat membuat persembahan 'live'.

“Ia pastinya akan lebih intim, lebih ‘personal’ dan mempunyai lebih Dayang.

"Saya amat teruja dan tidak sabar rasanya untuk bersama dengan semua peminat-peminat pada malam itu. Sebagai bonus, saya akan menyanyi lagu 'Bisikan Rindu', lagu tema dari drama bersiri Astro Mustika - Dahlia," ujar penyanyi yang telah melibatkan dirinya dalam industri muzik selama 14 tahun itu.

Untuk info, persembahan khas tersebut menjanjikan yang terbaik dari Dayang apabila beliau akan membawakan lagu-lagu yang telah dipilih dengan teliti dari album beliau, termasuk juga beberapa lagu cover.

Bayaran masuk untuk persembahan istimewa ini adalah RM70 (termasuk satu minuman ringan). Untuk maklumat lanjut, sila hubungi 03 2143 3022 / 03 2110 2800


SAYA INGIN BAWA HUBUNGAN INI KE JINJANG PELAMIN - AIMAN HAKIM

Semua sedia maklum bahawa pasangan Aiman Hakim Ridza dan Fatia Latiff pernah putus cinta seketika sekitar bulan Februari lepas sebelum cinta itu berpaut semula.

Menurut Aiman, dia yang sudah dua tahun bercinta berharap hubungan mereka akan berakhir di jinjang pelamin secepat mungkin.

"Insya-Allah, kami merancang untuk memulakan dengan majlis pertunangan terlebih dulu sebelum sah bergelar suami isteri.  Bagaimanapun, saya belum menetapkan tarikh pernikahan kerana bimbang ia tidak menjadi. Maka, saya serahkan kepada Allah SWT .

Klik gambar untuk size besar

"Sudah dua tahun kami bercinta, jadi sudah tiba waktunya kami memikirkan tentang halatuju yang lebih serius dalam perhubungan.

"Terus terang, kami tidak mempunyai banyak persamaan tetapi perbezaan yang ada itulah membuatkan saya ingin mengenalinya dengan lebih dekat. Satu perkara yang paling saya suka mengenai dirinya adalah dia tidak pernah meniru cara orang lain dalam segala hal malah sentiasa berfikiran terbuka," ujar Aiman dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAHNIAH - ISTERI IKHWAN KOOL FM SAH HAMIL SELEPAS KEGUGURAN

"Allhamdullilah baby sihat begitu jugak dengan mak pak nya! Membesar dengan sihat! #myanjetowira #16weekspregnant," kata isteri kepada Ikhwan Kool FM, Noor Idayu Mohd Shari atau Ayu di laman Instagramnya.

Apa yang mencuri perhatian para netizen apabila dihujung kapsyen itu ada hashtag #16weekspregant. Tindakkannya itu menimbulkan pelbagai pertanyaan. Ada juga yang pelik dan terkejut dengan hashtag tersebut.

Terdahulu Ikhwan pernah berkongsi momen sedih mengenai isterinya yang keguguran selepas mengalami pendarahan, kini mereka membawa khabar gembira buat semua peminat.

Menurut Idayu ketika dihubungi, kandungannya kini telah mencecah 3 bulan dan tidak menyangka diberi rezeki dalam masa terdekat. Idayu juga sempat memberi tahu kemungkinan bakal bersalin pada hujung bulan Disember nanti.

Pernah berada dalam kemelut kesedihan selepas keguguran buat kali pertama hasil perkongsian hidup bersama Ikhwan, Idayu kelihatan sangat gembira dan teruja untuk menyambut kehadiran orang baru.

Kedua pasangan ini telah diijabkabulkan di Dewan Tun Dr Ismail, Pusat Dagangan Dunia Putra (PWTC) pada awal Januari yang lalu dengan mas kahwin RM3,000 berserta tujuh dulang hantaran dan dibalas sembilan dulang oleh pengantin perempuan.

Sebelum mendirikan rumah tangga bersama Ikhwan, Idayu mempunyai seorang cahaya mata berusia 10 tahun hasil perkahwinan terdahulu.

Klik untuk gambar besar

www.myartis.com / Sumber: Media Hiburan, @kipasantik84

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


CLEVER GIRL - FATIN (KELANTAN) MUNCUL JUARA, BOLOT RM100,000

Edisi pertama program berkonsep kuiz, Clever Girl Malaysia (CGM) terbitan TV3 telah melabuhkan tirainya semalam apabila peserta dari Kelantan, Fatin Nuraisya Mohd Hanipha atau Fatin dinobatkan sebagai juara dengan membawa pulang wang tunai sebanyak RM100,000 dan trofi.

Manakala naib juara dengan wang tunai RM10,000 pula diduduki oleh Arina Mohd Fairin Lum dari Selangor.

Sementara Mary Josephine Muhammad Houston (Pahang) dan Lam Wai Chuin (Perak) tidak mendapat apa-apa.

Program yang disiarkan sejak 13 Mac lalu selama 10 minggu diwakili 14 peserta kesemuanya yang mewakili setiap negeri di negara ini dan setiap minggu menyaksikan episod penyingkiran bagi peserta yang mendapat markah terendah.

Malah rancangan itu juga tidak menggunakan sistem undian baik khidmat pesanan ringkas (SMS) mahupun juri profesional, sebaliknya setiap peserta CGM dinilai berdasarkan prestasi dan kebolehan mereka untuk menjawab soalan kuiz berdasarkan kepintaran dan pengetahuan semasa pada hari pertandingan setiap minggu.

Tahniah kami ucapkan!

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KHIR RAHMAN KESAL OGY TANGGUH LAGI BAYARAN: "KAK OGY JANJI BAYAR 16 MEI"

Isu bayaran kakitangan dan pelakon teater Korupsi Dewan Semandung nampaknya belum selesai apabila masih ada lagi masalah yang tidak diselesaikan. Khir Rahman selaku pengarah kepada pementasan teater ini menyuarakan kekesalannya terhadap penerbit iaitu Fauziah Ahmad Daud atau lebih mesra disapa Ogy kerana telah memungkiri lagi janji untuk melunaskan bayaran tertunggak sejak beberapa bulan lalu.

Menurut Khir, Ogy telah menggunakan khidmat guaman dan menghantar surat bagi menyelesaikan bayaran tertunggak yang dijadualkan berlaku pada 16 Mei lepas. Tetapi mengecewakan apabila pada hari yang telah dijanjikan, sampai pula lagi satu surat untuk menangguhkan bayaran itu.

"TERKINI : Pembayaran Teater 'Korupsi Dewan Semandung' : Sejak hal ini menjadi viral, sekitar 8hb May yg lepas, Kak Ogy, melalui sebuah syarikat peguam, Tetuan Akram Hizri Azad & Azmir.. telah menghantar surat tawaran penyelesaian utk bayaran kami yg masih tertunggak itu..," tulisnya.

Difahamkan, penangguhan itu dilakukan kerana kekurangan dana bagi membayar semua kakitangan produksi yang sudah sekian lama menantikan bayaran ini.

Bagi meredakan kemelut yang kian mengusutkan ini, Khir meminta agar Ogy menjelaskan segala hutangnya dalam kadar segera selain menyatakan bahawa dana untuk sesuatu produksi seharusnya dicari sebelum ianya berlangsung bukan selepas tamat.

Klik untuk gambar besar

"Jangan guna kes-kes begini untuk mohon simpati mengaut untung perniagaan. Kami ni bukan pihak yang menekan Kak Ogy sebaliknya kami yang tertekan dengan palsunya janji-janji Kak Ogy," ujarnya.

Luahnya lagi, kesemua tenaga kerja yang membanting tulang untuk pementasan tersebut telah memberikan kepercayaan sepenuhnya kepada pelakon wanita itu. Tambahnya lagi, dia tidak pasti bagaimana Ogy akan menyelesaikan bayaran yang merangkumi promosi produksi selama dua minggu dan persembahan untuk tiga malam.

"Saya mohon agar Kak Ogy tunaikan amanah tanggungjawabnya sebagai penerbit. Saya doa agar kemelut ini segera selesai," tuturnya.

Bukan sahaja Khir, malahan penulis skrip untuk teater Korupsi Dewan Semandung iaitu Aloy Paradoks juga menyatakan rasa kesalnya dengaan penangguhan bayaran ini: "Saya belum lagi menerima baki gaji saya dari Kakak Pelakon Hebat Fauziah Ahmad Daud," katanya.

Menurut Aloy, memang benar pembayaran yang dijanjikan telah ditangguh lagi bahkan dia juga tidak yakin bahawa janji tersebut tidak akan dimungkiri lagi. Semoga isu ini selesai dengan secepat mungkin.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERNIE PERTAHANKAN CARA MARYAM BERPANTANG: "DIA KAN KOREAN, MANA BOLEH DIPAKSA ADAT KITA"

Selepas personaliti media sosial, Maryam You Narae melahirkan anak sulung iaitu bayi perempuan, namanya sejak kebelakangan ini sering kali menjadi bualan hangat susulan ramai pihak yang mempertikaikan mengenai caranya menjalani proses berpantang.

Ada diantara mereka dikatakan agak kurang senang melihat Maryam yang berkahwin dengan orang Malaysia, Ryzal Ibrahim pada Ogos 2019 itu kini sudah bebas menjalani rutin hariannya seperti biasa meskipun baru sahaja melahirkan cahaya mata sulung pada 20 Oktober lalu.

Malah, ada juga yang menganggap kebanyakkan pasangan suami isteri muda kini sudah tidak lagi mementingkan mengenai fasa berpantang. Isu berkenaan nyata menerima reaksi pelbagai daripada ramai pihak, termasuklah penyanyi Ernie Zakri.

Menurut Ernie, kita sepatutnya harus menghormati pendirian orang lain lebih-lebih lagi buat Maryam yang juga merupakan wanita asal Ansan, Gyeonggi-do, Korea Selatan itu. Jelasnya lagi, setiap orang bebas untuk mengamalkan cara berpantang mereka sendiri asalkan kesihatan mereka sentiasa terjaga.

Klik untuk gambar besar

"Tapi.. dia kan Korean. Mana boleh dipaksa adat kita. Yang penting tubuh badan sihat, tahu la mereka jaga diri Inshallah," tulis isteri kepada penyanyi Syamel itu yang berkongsi pandangannya menerusi sebuah ciapan di laman Twitter.

Melihat di ruangan komen, rata-rata netizen turut menyatakan pandangan yang sama selain turut berharap agar trend seperti ini dapat diubah pada masa akan datang.

"Biasalah Kak Ninie, zaman sekarang ramai yang suka jaga tepi kain orang berbanding tepi kain sendiri. So kene redha jela. Asalkan kita tak langgar syarak itu pon dh cukup bagus. Takde dalam al-Quran pon yang mengatakan pantang tu wajib. Ia cuma adat sahaja.

"Moga dipermudahkan urusan bersalin Kak Ninie jugak nanti!" - "Kelakar eh. Ibarat kita pi kecam Song Ji Hyo lepas beranak kenapa tak ikot pangang adat melayu? Gitu." - "Susah hidup kalau ada makcik-makcik bawang yang macam tu," antara reaksi-reaksi netizen di Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::